ЗАМОНАВИЙ ТУРК ШЕЪРИЯТИДАН – Jahon adabiyoti\nЗАМОНАВИЙ ТУРК ШЕЪРИЯТИДАН\nМеҳмет НУРИ ПАРМАКСИЗ\n1974 йил Истанбулда туғилган. Ғозий университетининг турк филологияси факультетини тамомлаган. “Сел томчилари” халқаро адабий лойиҳаси раҳбари. “Жоҳит Ситқи Таранжи ва унинг мактублари”, “Муғон шеър оқшомлари”, “Кўнгилдан ташқарида”, “Капалак умри” каби бир қанча шеърий ва илмий асарлари чоп этилган.\nНа чуқурга кетар руҳим, на саёз,\nБир томчидек ерга сингар бу жисмим.\nЙўллар хароб, йиллар эса жуда оз,\nИчимда йиғлаган бола – болалигим.\nҚўлимдадир синган созим симлари,\nНа чуқурга кетар руҳим… на саёз.\nҚалбимда ҳасратдан турку сўйлар тажрибасизлик.\nНа сўздан тушунар, на кўздан руҳим,\nҲар нафасда ишқдан жўшар, ишққа қочар, менлигим\nИшқ соғинчи, ишқ рақсида, ёр ўйнар\nҲасратдан рашким қўзир,\nҲужайраларимда сенга айланган сенлигим,\nБир ситамида қалб деворим бўлар торумор,\nНа сўздан англар руҳим, на кўздан…\nЁмғирларнинг ҳовури сўнгсизлик\nЎлим синовида уйқусирар\nНа ишққа тўяр руҳим,\nНа ишққа қонар руҳим.\nКўзларимда умид, қўлларимда севинч иштиёқ,\nЎлим, кириши ёпилган руҳимни\nИшқ, соғинч-ла, томчининг бахтли айтган қўшиғи\nҚалбим тушларида чексизликка кўз тикар.\nНа ишққа тўяр руҳим, на ишққа қонар руҳим.\nСендан узоқлашмоқ осонми?\nҲар кун юксаклардан ерга тушмоқ каби,\nЎлмоқ ва тирилмоқ орасидаги нарса бу.\nҲар кўринганни сен деб ўйламоқ,\nУхларкан хаёлларинг билан овунмоқ,\nВа ҳар доим йўқлигига ишониб,\nИсми пушаймонлик бўлган бу ўлкада,\nТуни бўйи ҳўнграб йиғламоқ,\nКулайми, шу ҳақда ўйласанг,\nАйт, ахир осонми сени унутмоқ,\nВужудимга синган ифорни,\nАйирмоқчи бўлган ҳижрону хорни.\nЮзларингдан таралган нурни,\nБўлмагандай гумонга бормоқ,\nОсонми, шу ҳақда ўйласанг,\nОсонми, сени унутмоқ.\nҲалигача ҳеч нарса бўлмагандай яшамоқ.\nОсонми, сени унутмоқ?\nЙўқотажак нимам бор?\nОловману ёнингда совуқ қотади қўлим\nЖим ўтирма, қизарма – кутмоқ, аслида, ўлим.\nЙўқотажак нимам бор? Айтинг-чи, Худо учун.\nДавосиз дард инсонни йиқитади, шубҳасиз,\nНафсим кўз ўнгимдаги йиқилмаган бир девор.\nИзтиробим ҳар кеча соям каби чўкар тиз,\nБу чўлга чиқиш йўқми, қайси табибда қарор.\nНорозилик кайфият қонимда кезар ҳар он,\nЖим тургим келмас, аммо, тилим ҳам тугундадир.\nЁғса ҳам ювилмагай\nЎлимгача мен билан сендан ёпишган бу кир,\nОловману ёнингда совуқ қотади қўлим,\nЖим ўтирма, қизарма, кутмоқ – аслида ўлим,\nУмид аталган орзу\nЙўқотажак нимам бор,\nАйтинг-чи, Худо учун!\nСен билан сузиб ўтсак, бошқа дунёларга,\nКечалари кетсак умид ирмоқларга.\nНафасимни кесган сенсан,\nҲамма ерда эсган сенсан!\nСенинг билан гўзал ҳамма кун,\nСен бор учун гўзаллик, мазмун.\nСенинг билан кетсак майли, оролларга,\nБир он бўлсин қайтмасак бу томонларга.\nТаниқли турк шоири Жўшқин Қорабулут 1956 йил Карс вилоятининг Сариқамиш шаҳрида туғилган. Хожитепа университетининг социология факультетида таҳсил олган. Бугунги кунда Фатиҳия Санъат марказининг ижрочи директори. “Самолар қадар”, “Не бор бизники бўлган?”, “Ташлаб кет мени”, “Чизги”, “Сўзлар ҳам ўлажак” каби бир қанча шеърий ва илмий китоблар муаллифи.\nҚўлим бир аҳволда\nҲовучимга тўлмасдинг бир пайт,\nҚўлларимни узатсам сенга,\nСен бошқа қўлдамидинг?\nМенинг қўлим ҳавода қолди,\nҲовучларим бўм-бўш бугун ҳам.\nМен осмон юзиман,\nСен ер юзисан,\nМенда қанот ўйинлари бор,\nСенда оёқ ўйинлари бор…\nБу дунёни тамомлаяпмиз\nО, бу қадар кўп инсон,\nКелар ва яна кетар.\nБаъзан қолар ортидан –\nОзгина обрў… хатар.\nҚизиғи йўқ аслида,\nВақт қолмаган бу сафар.\nҲаммасини тўғри ўйладим,\nВа ҳар ерда ёлғиз турдим жим.\nУзоқларим келди яқинга,\nУзоқлашиб кетди юрагим…\nЁлғиз кетсанг –\nГўзаллик, бахт кетар,\nҲамма яхши нарса –\nСенинг алдашинг ва ёлғонинг,\nЧиркинликнинг белгиси каби,\nУч тийинлик завқу шавқ учун,\nКетган ёлғиз сен бўлсанг,\nПарвойимга келмас, кетавер.\nИчишим мумкин қасам,\nАммо қара, нелар кетмоқда,\nИнсонийлик қўлдан кетар-ку…\nКетган сен бўлсанг,\nБир ёнда ер юзи,\nЧечаклар очилар ернинг юзида,\nДарахтлар мевага кирар\nБу тарафда Осмон бор –\nБир тик турган дарахти ҳам йўқ…\nОзиқ олсалар-да тупроқдан,\nТебрансалар ҳамки мардона,\nКўк юзига узанур қўллар.\nДемак, билар экан улар ҳам,\nЕр – ердир,\nОсмон ҳам Осмон!\nҲаммадан қўл ювсам\nСув борлиги учун эмас асло\nАнқарада туғилган. Илк китоби “Йиллар ичра йўқолди ишқ” номи билан нашр этилган. Замонавий турк санъати, мусиқаси ва қўшиқчилиги бўйича бир қанча мақолалар муаллифи. “Зайтун ва туз” номли шеърий, “Ёмғир ва туш” ҳамда “Ишқдан воз кечилмас” номли романлари нашр этилган.\nИчимда бир овоз бор, бир менга маълум овоз,\nҲар олган нафасимда, келгин дея ёлворар.\nИлкларимда айланган бир девона мисоли,\nМени ортга қайтариб олгин, дея ёлворар.\nКим қайга олиб кетди севгимнинг бешигини,\nКеч, дея йўл берганим кўнглимнинг эшигини.\nМусодара қилинган умримнинг қўшиғини,\nЕтти девор ортига кўмгин, дея ёлворар.\nНа кечанинг қораси, на соғинчнинг яраси,\nНа ичимда ҳайқирган ғуруримнинг наъраси.\nКўз ўнгимда ёнганим – икки дунё ораси –\nТиззамга бироз дармон бергин, дея ёлворар.\nБу қалбдан қалбга кетган бир лаҳзалик ёрлиқми?\nБу бир пичоқ яраси, бир санчиқ, бир оғриқми?\nЙўқса Тангри даргоҳи пир Юнусга боғлиқми?\nОл, бу унаштирмоқни, ёрим дея ёлворар.\nОҳ, бу жоннинг жазоси жондан ташқаридами?\nОҳ, меним Сирот узра ўтишим камондами?\nБир бутун икки ярим анорим боғчамдами?\nЙиғиштириб ол мени боғдан, дея ёлворар.\nМеҳнат билан қилинса, миннат туйғуси бўлмас,\nСўз ўзида бўш қолса, илдизи асло тўлмас.\nИлдизи ишқ ерида бўлса, ишқ гули сўлмас,\nБу мавзудан воқиф бўл, ёрдам, дея ёлворар.\nТилимда Сенинг исминг, севгинг бор тўрт ёнимда,\nҲам бу кунимда борсан, ҳам кечаги кунимда.\nЮз минг марта аминман жумла-олам ўнгида –\nИшонмасанг, чормихда қолгин, дея ёлворар.\nАгар уруш майдони – ҳаёт, деб ҳисобланса,\nЖим турса ҳам юрагим – тилим олар аланга.\nАгар бўлса дунёда кечиб кетардим анга,\nҲузур тўла бир ошён ер бўлса деб ёлворар.\nҚайғу ҳовучларимга ёғаркан кўк юзиндан,\nБундай ҳолда бурчакда қолмоқ истамайман ҳеч.\nҚўлимни мендан тортган у севгининг вужудин,\nҚўлимдаги изини артмоқ истамайман ҳеч.\nДунё муҳокамаси кўр этса-да кўзимни,\nИч-ичимдан биламан, Сендан келган ўзимни.\nМанзилимга қўйгандим, ёди берган сўзимни,\nМаломатга кўмилиб қолмоқ истамайман ҳеч.\nМен битикда яшабон қиш мисоли эканман,\nХотирамдан жой олган ул афсунни деганман.\nЮзимдан юз ўгириб мен ўзимга келганман,\nЕлкамдаги шарф каби тушмоқ истамайман ҳеч.\nХанжаримда яширин етти юз эллик ғурур,\nНа мени бош эгдирар, на бош эгмоққа турур.\nБир Сендан воз кечолмас, бир сенга мафтундур У,\nТомчига муҳтож экан, пишмоқ истамайман ҳеч.\nЛол бўлса-да тилларим яна сени тилайман,\nЕтарки, қўлинг узат, мен ҳеч нарса демайман.\nНе ўтмишим бор бўлса, билмам, яна билмайман,\nСен меники, ҳаддимдан ошмоқ истамайман ҳеч.\nҚолган хотираларим дилимда ҳайрон ўлса,\nНима бўлса йўлига бош қўйган шу он бўлса.\nКелиб менда банд бўлса, қотса, яна тош бўлса –\nСукунатга ҳеч қачон чўммоқ истамайман ҳеч.\nУстига устак яна ҳимояда сирлари,\nКўплигидан элакнинг қўлда қолган бирлари,\nЁвузни тупроқ этган бу панжада шерлари.\nБалки бу қисмат дея тешмак истамайман ҳеч.\nСен ўнгимда йўл очиб, мени йўллаган қудрат,\nСен бор бўлсанг, етарки, етади менга шуҳрат.\nНима келса бошимга фақат сендан иборат –\nАгарда сен бўлмасанг яшаш истамайман ҳеч.\nСпарталик шоир. Истанбул хорижий тиллар университетининг олмон филологияси факультетини тамомлаган. Ёш истеъдодларни қўллаб-қувватлаш жамияти мутахассиси. Шеърлари ўнга яқин тилларга таржима қилинган.\nВақтимиз бор экан\nИстасанг, ўчириб ташла қалбингдан,\nИстасанг, узоқ тут кўзингдан, майли.\nПушаймон бўлмагин, тўрт томонингдан,\nЧеккан аламларинг мени ўртайди.\nБир куни келарсан – соғиниб кетсанг,\nЁмғирдай, ёмғирдай ёғилиб кетсанг.\nОққан кўзёшларим Сени қўймайди,\nФақат эҳтиёт бўл, қоқилиб кетсанг.\nЭски дафтарларни очолмайман мен,\nНетай, хотирадан кечолмайман мен.\nЙўлингни тўсмайман, майли кетсанг, кет –\nЗаҳримни дунёга сочолмайман мен.\nФақат шу зайлда ўтар вақтимиз,\nФақат шу зайлда умримиз ўтар.\nМуҳаббатсиз ахир биз киммиз, киммиз?\nЭрта биз ўтамиз, дунё унутар.\nТаниқли турк шоири Сунай Акин (тўлиқ исми Шукру Сунай Акин) 1962 йил 12 июлда Трабзон вилоятининг Мачка шаҳрида туғилган. Истанбул университетининг Физика факультетини тамомлаган. Мармара университетининг Нафис санъат бўлимида дарс берган. Айни пайтда Туркия давлат телевидениесида фаолият олиб бормоқда. 2005 йил Истанбулда Ўйинчоқлар музейига асос солди. “Хаёл қаҳрамонлари”, “Кийикли хиёбон”, “Ойпараст”, “Қадим қайғулар” каби бир қанча шеърий китоблар муаллифи.\nБир поезд йўлининг\nНимани ҳал этар\nСўнгги бекат бор…\nОлмаларни сўя билдим.\nВа тузатдим битта ярмини,\nАммо қаршимдан чиққунча\nҚурт эди олма қуртлари\nЛабингдан қолган улуш\nЛабларинг изи каби\nҚани яқин бўлса\nЁнингдаги бетон бинога\nЭски бир уйнинг…\nСен ахир мих каби\nВа бутун дунёнинг\nЭнди бошқа иложимиз


«Омикрон» штаммининг кутилмаган «сюрприз»и маълум қилинди\n12.01.2022 09:46 0 6062\nКоронавируснинг «омикрон» штамми билан касалланганда, ҳид сезиш қобилияти кўпинча касалликнинг охирида ёки тузалгандан кейин йўқолади.\nБу ҳақда терапевт, клиник фармаколог Андрей Кондрахин «Парламентская газета» нашрига берган интервюсида айтиб ўтган.\nШифокор, шунингдек, «омикрон»нинг тез-тез тарқаладиган жойи делта штаммидаги каби ўпка эмас, балки бронхлар эканлигини қўшимча қилган. Бундан ташқари, «омикрон» оғриқли ошқозон-ичак белгиларини келтириб чиқармайди.\n«Омикрон» штамми билан касалланган бир бемор 8-9 кишига вирус юқтиришга қодир»,— дея таъкидлаган шифокор.\nКоронавирус Кеча, 21:12\nОмикрон-штамм анатомияси: 50 дан ортиқ мутациянинг хавфи нимада?\nКоронавирус 16/01, 22:37\n«Омикрон-бемор» қанча вақтгача вирусни бошқаларга юқтириши мумкин?\nКоронавирус 16/01, 12:08\nТерапевт «омикрон»нинг кутилмаган аломати ҳақида гапирди\nФинляндиядаги докторант: «Давлат имижи ва амалиёти ўртасида катта фарқ бор»\nПавел Дуров Россияга Ўзбекистонни намуна қилиб кўрсатди\nХавфсизлик кенгаши котибининг ўринбосари лавозимидан озод қилинди\nМиразиз Бозоровга нисбатан суд ҳукми ўқилди\n«UzAuto Motors» яна муаммога дуч келди\n#коронавирус - 5270\n#Шавкат Мирзиёев - 2697\n#Тошкент - 1595\n#Омикрон - 79\n#об-ҳаво - 1005\n#Қозоғистон - 849\n#суд - 563\n#БМТ - 331\n#Россия - 1753\n#Ўзбекистон - 2597\n#тайинлов - 533


Фарғонада Қуръони карим қироати бўйича мусобақа | FargonaZiyo.uz\nФарғонада Қуръони карим қироати бўйича мусобақа\nАссалому алайкум, азиз Қуръон мухлислари! Жорий йилнинг 22 декабрь куни 2018 йилнинг биринчи ярмида Республикамизда 3 босқичдаги Қуръон мусобақаси ўтказилиши эълон қилинган эди.\nМуҳтарам Президентимизнинг ташаббуси билан ўтказилаётган ушбу Қуръон мусобақасида Ўзбекистон мусулмонлари идораси тасарруфидаги диний таълим муассасалари ва Тошкент ислом университети талабаларидан ташқари, масжидлардаги имом-хатиблар, имом ноиблари, муаззинлар ҳамда Қуръони карим қироати бўйича иқтидори бўлган 18-40 ёшдаги барча эркагу аёл фуқароларимиз иштирок этишлари мумкин.\nҲозирда Фарғона вилоятида ҳам Қуръон мусобақасини ўтказиш учун тайёргарлик ишлари бошлаб юборилган. Режага кўра, вилоятимизда мусобақанинг дастлабки – шаҳар ва туман босқичлари 5 та ҳудудда ўтказилиши белгиланмоқда. Мусобақанинг ўтказилиш санаси ва жойлари ҳақида кейинроқ батафсил маълумот берилади.\nМусобақада иштирок этишни истаганлар 2018 йилнинг 13 январига қадар Ўзбекистон мусулмонлари идорасининг Фарғона вилояти вакиллигига мурожаат қилишлари сўралади.\nРўйхатга олиш ишлари жорий 2018 йилнинг 13 январига қадар эрталаб соат 09:00дан кечги соат 18:00гача давом этади.\nҚатнашувчилар қуйидаги ҳужжатларни тақдим этадилар:\n– Паспорт нусхаси (асли кўрсатилади),\n– 4 дона фотосурат (3,5 х 4,5 ҳажмда).\nТаъкидлаш жоизки, 13 январь рўйхатга олишнинг сўнгги куни бўлиб, иштирок этишни истовчилардан имкон қадар вақтлироқ мурожаат қилишларини сўраб қоламиз.\nМазкур мусобақада иштирок этишни хоҳловчилар қуйидаги рақамларга мурожаат қилишингиз мумкин:\n+99 890 407 70 40; +99 891 453 28 07; +99 893 973 41 14.\nЭслатиб ўтамиз, мусобақа икки йўналиш: ҳифз ва тиловат йўналиши бўйича ўтказилади. Ҳифз йўналишида Қуръони каримни тўла ёд олган қори ва қориялар, тиловат йўналишида эса Қуръонни гўзал тарзда тиловат қила оладиган фуқаролар иштирок этади. Шунингдек, биринчи босқич (шаҳар ва туман босқичлари) ғолиблари вилоят босқичида қатнашиш ҳуқуқига эга бўлади. Вилоятда биринчиликни қўлга киритганлар эса республика босқичига йўлланма олади.\nPrevious Post: Эркакларга нима бўляпти?\nNext Post: Туркистонда ислом цивилизацияси асносида илм-фан ва маданиятнинг юксалиши


Олмонлар Smart’ни олти ғилдиракли лимузинга айлантирди - Carzone.Uz\nОлмонлар Smart’ни олти ғилдиракли лимузинга айлантирди\nСентябрь ўрталарида Франкфуртда бўладиган моторшоуда Германиянинг Limouzine.de фирмаси томонидан Smart ForTwo негизида тайёрланган олти ғилдиракли лимузин дебюти бўлиб ўтади. Madeforsix номини олган янги машина олти кишини — бир ҳайдовчи ва беш йўловчини сиғдира олади.\nSmart ForTwo Limouzine\n«Смарт»нинг габарит узунлиги 2,69 метрдан 5,5 метргача узайган. Конструктор моделга орқа томондан учинчи ўқ, йўловчиларнинг салонга кира олиши учун ўртадан тепага очилувчи эшик ва 18 дюймли ғилдирак дискларини қўшган.\nЛимузин салони қора ва оқ чарм билан безакланган. Йўловчилар қисмида қадаҳлар ва шампан шишаси учун жойлар, хос совитиш тизими, иккита LED-телевизор, DVD’ли мультимедиа тизими, Bluetooth орқали уланиш мумкин бўлган GoPro камераси, музлатгич бор.\nТехник томонидан ҳозирча фақатгина бир нарса — автомобиль 120 от кучига эга двигатель билан ҳаракатга келтирилиши маълум, холос.\nSmart ForTwo Limouzine салони\nОлти ғилдиракли «Смарт»нинг бошқа тафсилотлари Франкфурт автосалони давомида маълум қилинади.


“Ырыс” – ёрдамга шай\nВилоятимизда хўжаликларга ёрдам беришга доимо тайёр “Ырыс” кичик молия ташкилоти (КМТ)нинг мавжудлиги кўпчиликка маълум.\nЖорий йил кўкламги дала ишларига КМТ 1,2 млрд. тенге ажратди. Республика бюджетидан КМТга 1,5 млрд. тенге берилди.\n“Ырыс” ҳар бир мижозга 16 млн. тенгегача насия беради, устама ҳақи 6 фоизгина. Асосий шарти – насияни ноябрь ойида, кузги йиғим-терим мавсуми битгач, қайтариш керак. Молия ташкилоти республика бюджетидан ажратилган маблағдан ташқари, ўз маблағи билан ҳам хўжаликларни қўллаб-қувватлаш имконига эга.\nНасия олиш учун тегишли ҳужжатларни тўлдириш талаб этилади. Расмийлаштириш ишларини енгиллатиш мақсадида ҳар бир ҳудудда ташкилот филиаллари очилган. Ижтимоий соҳалар йўналишидаги тадбиркорликни қўллаб-қувватлаш борасида “Ырыс” КМТ директорининг ўринбосари Е. Сулешов шундай деди:\n– Биз қишлоқлардаги кўчмас мулкни кафолатга оладиган ягона молиявий ташкилот ҳисобланамиз. Бу, албатта, қишлоқ одамлари учун айни муддао. Шунингдек, насия фоизининг арзонлиги туфайли бизнинг дастуримизда иштирок этувчиларнинг аксарияти – қишлоқ меҳнаткашлари. Насияни кўп ҳолларда чорвачиликни ривожлантириш учун берамиз. 2009-2016 йилларда чорвачилик соҳасидаги ташаббусларни қўллаб-қувватлашга 16503,2 млн. тенге сарфланди. Шу билан бирга, биздан насия олган 2 мингдан зиёд фуқаро ўз қишлоғида хусусий иш очиш имконига эга бўлди. Улар мол бўрдоқилаш, экин экиш, сут фермасини очиш, қишлоқ хўжалиги маҳсулотларини қайта ишлаш, сервис хизмати кўрсатиш билан шуғуллана бошлади.\n“Ырыс” КМТ ўз фаолияти давомида 23 млрд. тенге миқдорида насия бериб келди. Насиядан насиба терганлар орасида қарзидан қутулиб, қайта насия олиб, бизнесини кенгайтирганлар жуда кўп. Шу туфайли қишлоқлардаги иш жонланиб, тадбиркорлик ривожланиб бормоқда, дейишимиз асосли, – деди ўринбосар.\nСўнгги беш йилда ҳудудларнинг агрошўъбага оид маълум бир соҳага мослашаётгани сезилади. Масалан, Мақтаарал тумани пахтали туман, бўлгани билан бу ерда “Ырыс” насияси эвазига сабзавот, полиз экинлари экилиб, иссиқхона мажмуаларини барпо этаётганлар сафи ортмоқда. Бугунги кунгача Мақтааралга КМТ орқали 3397,9 млн. тенге насия бўлинди. Ушбу маблағнинг 60 фоизи мол бўрдоқилаш майдончалари, оилавий сут фермасини очиш ҳамда хизмат кўрсатишга йўналтирилди.\nСайрам тумани ҳам кўп йиллардан буён Шимкент шаҳри аҳолисини гўшт ва сут маҳсулотлари, мева-сабзавот билан таъминлаб келади. Ташкилотнинг молиявий ёрдами туфайли туманнинг аграр шўъбаси жадал юксалиб бормоқда. 2009 йилдан бери Сайрамликлар 2371,2 млрд. тенге насия олишди. Ушбу маблағ маҳаллий оилаларнинг даромадларини орттириб, фаровон турмушга замин яратди.\n2009 йилдан буён фаолият юритиб келаётган “Ырыс” КМТ ўз вазифасини астойдил бажариб келмоқда. Кичик молиявий хизмати туфайли қишлоқ турғунлари тадбиркорлик соҳасида пешқадам бўлмоқдалар.\nМухтабар УСМОНОВА., 2017-05-18, 11:54 208


Афғонистонда номаълум шахслар Хукамхон Ҳабибини ўғирлаб кетди\nКасалланганлар сони 229 354 842\nСоғайганлар сони 206 016 124\nВафот этганлар 4 706 873\nМаълум бўлишича, жиноятчилар ҳокимни ярадор қилган ва ўғирлаб кетган. Собиқ ҳокимнинг сўзларига кўра, ташқи кўриниши «Толибон» ҳаракати аъзоларига ўхшаш бўлган олти ёки етти киши ҳаракат байроқлари ўрнатилган машиналарда Кобулга келган. Улар Ҳабибини масжиддан чиқиб кетаётганда қўлга олган.\nҲабибининг сўзларига кўра, жиноятчилар уни ўлдирмоқчи бўлган, бироқ маҳаллий аҳоли ўғрилик ҳақида расмийларга ўз вақтида хабар берган. Айтилишича, уларнинг «Толибон» ҳаракатига ҳеч қандай алоқаси бўлмаган. Қайд этилишича, икки томон ўртасидаги зиддият қасос олиш билан боғлиқ бўлган. Собиқ ҳоким «Толибон» ҳаракатига ўз вақтида қилинган чоралар учун миннатдорчилик билдирган.\nКиритилди: 11:07 14.09.2021. Ўқилди: 2469 марта. Фикрлар сони: 0 та.


Қозоғистонда мактаблар ёнидаги масжидларни бузиш мўлжалланмаяпти\nҚозоғистон ижтимоий тараққиёт вазирлиги таълим муассасалари ёнида жойлашган ибодатхоналар бузилиши режалаштирилаётгани ҳақидаги хабарни рад этди.\nЎтган ҳафтада маҳаллий янгиликлар агентлиги гўёки апрель ойида Қозоғистонда диний ишоотлар қуришни тартибга солувчи янги норма қабул қилингани, унга биноан, “мактаблардан 300 метр масофада жойлашган ҳамма мачитлар бузилиши” ҳақида хабар беришди.\nИжтимоий тараққиёт вазирлиги ўзи Азаттиққа берган, 7 август куни билан қайд этилган расмий жавобида 2018 йил апрелда диний иншоотлар қурилишини тартибга солувчи янги нормалар қабул қилинмагани ҳақида сўз юритади. Тегишлича, “мактаблардан 300 метр масофада жойлашган ҳамма мачитлар бузилиши” ҳақидаги хабар асосга эга эмас, дейилади идоранинг жавобида.\nАйни пайтда вазирлик ўзининг жавобида 2017 йил 9 июнда Қозоғистон Дин ишлари ва фуқаролик жамияти вазирининг 89-сонли буйруғи билан тасдиқланган “диний адабиётлар ва диний мазмундаги бошқа ахборот материалларини, диний мақсаддаги нарсаларни тарқатиш учун ихтисослашган стационар бинолар, шунингдек, диний тадбирларни ўтказиш учун биноларнинг жойлашган ўрни ибодатхоналар (иншоотлар) ҳудудидан ташқарида бўлишини белгилаш бўйича” йўриқноманинг 7-бандини келтиради.\nБу йўриқноманинг 7-бандига мувофиқ, диний тадбирларни ўтказиш учун бинолар диний таълим ташкиклотларидан ташқари, таълим ташкилотларининг ҳудуди ва биноларидан “камида 300 метр” масофада жойлашади.


Қўшиқчи Севара Назархон “сунна тиббиёти”ни реклама қилмоқда\nТаниқли ўзбек хонандаси Севара Назархонни маҳаллий ТВда ва бошқа жойларда намойиш этилаётган реклама роликларида кўп учратиш мумкин. Унинг ҳамма танийдиган чеҳраси шаҳардаги баннерлар, турли ОАВларнинг реклама буклетларини безаб турибди.\nСўнгги вақтларда эса ижтимоий тармоқлар фойдаланувчилари Севаранинг интернет, жумладан, Инстаграмда кучайиб бораётган бир реклама фаолиятига эътибор қаратмоқда. Яъни у “араб тиббиёти” ва “сунна бўйича яшаш”ни зўр бериб тарғиб қилмоқда, деб ёзди “Азия Терра” Интернет нашри.\nСунна бўйича яшаш деганда Қуръон ақидалари ва ислом дини асосчиси ҳаётига мос равишда яшаш тушунилади.\n“Сунна бўйича яшаш”нинг асосий маҳсулотларидан бири сифатида Севара, масалан, “Талбина” (сули унига сут ва асал қўшиб тайёрланадиган тўйимли егулик)ни реклама қилмоқда. Хонанданинг Инстаграмдаги ёзувларига қараганда, бу унинг укасининг бизнеси ва таниқли опа унга ўз маҳсулотларини истеъмолчиларга тарғиб қилишга ёрдам беряпти.\nШарҳ қолдираётганларнинг аксарияти Севара Назархон каби юксак мақомдаги машҳур кишилар учун сохта маънавият (оддий қилиб айтганда, алдамчилик, лўттибозлик билан пул ишлаш) бегона эмаслигини афсус билан таъкидлашмоқда.\n“Илгари руҳонийлар ибодатга келувчиларга қандайдир шақилдоқларини сотган бўлса, энди оддий тадбиркорлар ҳам сизни айнан унинг маҳсулотини сотиб олиш худога ёқадиган ҳақиқий ишлигига ишонтириш учун ўз маҳсулотларини тиқиштирмоқда,- деб ёзди ўзининг ФБдаги саҳифасида филолог Рафаэль Сатторов. – Мени таниқли ва талантли хонанда Севара Назархон ўз Инстаграмида блоклаган кунларга ҳам етиб келдим. (…) Мен у ерда диний мавзуда ўзини пиар қилиш ва “Талбина” номли фейк лохотронни реклама қилиш талантли актрисага ярашмайди, деб ёзгандим. Айтсам ишонмаймиз, “Талбина” маҳсулотини сотиб олиш ва истеъмол қилиш сунна бўйича яшашни англатар экан. Бунақа амални мен аввал эшитмагандим, аммо ажаблантира бошлаяпти”.\nЯна Рафаэль Сатторов: “Биз уларнинг рекламадан пул топишини эмас, балки савдо-сотиғида дин мавзусидан юзсизларча фойдаланаётганини қоралаётирмиз. Ҳа, дин ва сиёсат аралашиб кетганда инквизиция бошланади, деб Камью тўғри айтган эди”, деб қўшимча қилди.\nФойдаланувчиларнинг билдиришича, Севара Назархон фақат унинг ёзганларини мақтаётган шарҳларни қолдириб, танққидий кайфиятдаги муаллифларни блокламоқда.\nБироқ “мўмина”лик хонанданинг ўз танасига турли татуировкалар чиздиришига (“Ўзбекнаво” менталитетга “мос келмайдиган” бундай ўзини намоён этишларга қандай муносабат билдиришини билиш қизиқ бўларди) монеълик қилмаган, дея таъкидламоқда муҳокама иштирокчилари.\nАйтиш керакки, айни пайтда унда татуировкалар бўлмаслиги ҳам мумкин. Аввалроқ Севара Назархон улардан қутулишга уринаётгани ҳақида хабарлар тарқалганди.\ndata-title="Қўшиқчи Севара Назархон “сунна тиббиёти”ни реклама қилмоқда" data-description="<!-- wp:paragraph --> <p>Таниқли ўзбек хонандаси Севара Назархонни маҳаллий ТВда ва бошқа жойларда намойиш этилаётган реклама роликларида кўп учратиш мумкин. ..." data-image="https://eltuz.com/wp-content/uploads/2018/11/r6246786.jpg" data-url="https://eltuz.com/kozqarash/207910/" data-services="facebook,odnoklassniki,twitter,telegram" data-counter="ig">


"Саудия Арабистони Сурияга қўшин киритишга тайёр" - BBC News O'zbek\n"Саудия Арабистони Сурияга қўшин киритишга тайёр"\nImage caption Саудия Сурияга қанча аскарини жўнатиши ҳақидаги рақамларни очиқламаган.\nСаудия Арабистони Мудофаа кучлари вакили генерал Аҳмад Асирийнинг билдиришича, Қўшма Штатлар бошчилигидаги Ғарб давлатлари коалицияси қувватласа, мамлакати қуруқликдаги қўшинларини Сурияга олиб кириши мумкин.\nАсирийнинг сўзларига кўра, Саудия армияси Суриядаги "Исломий Давлат" жангари гуруҳига қарши курашади.\n"Биз ИШИДга қарши курашишга ва уларни енгишга аҳд қилганмиз",- деб айтган генерал. Бироқ жаноб Асирий Саудия Сурияга қанча аскарини жўнатиши ҳақидаги рақамларни очиқламаган.\nГенерал Асирийнинг Associated Press агентлига таъкидлашича, кейинги ҳафтада Брюсселда ўтадиган учрашувда халқаро коалиция қуруқликдаги амалиётларни бошлаш ҳақида қарор бериши лозим.\nСаудия Арабистони ҳозирда Ямандаги ҳарбий ҳаракатларга ҳам аралашган. Қироллик кучлари Яман ҳукуматига исёнчи хусийларга қарши курашда ёрдам бериб келади.\nЧоршанба куни Женевада Сурия инқирози бўйича халқаро музокараларга танаффус қилишга келишилди. Қарама- қарши томонлар бир-бирларини тинчлик музокараларини барбод қилишда айбладилар.\nАҚШ ва Туркия раҳбарлари эса Женевадаги тинчлик музокаралари тўхтатилишига Россиянинг Суриядаги ҳаво ҳужумларини кўрсатиб, Москвани айблаганлар.\nРоссия Ташқи Ишлар вазирлиги Эр-Риёддан келган Сурия мухолифатининг масъулиятсизлиги музокараларни тўхтатиб қўйди, деган.\nФото муаллифлик ҳуқуқи Mete Sohtaoglu\nImage caption Минглаб қочқинлар Туркия чегараларига қараб бормоқдалар.\nСурияда 2011 йилдан буён давом этаётган уруш қарийб 300 минг инсоннинг ёстиғини қуритди, 4 миллиондан ортиқ киши мамлакатни ташлаб чиқди, мамлакат аҳолисининг ярми уй-жойларидан айрилди.\nАйни пайтда Ҳалаб шаҳридан минглаб қочқинлар Туркия чегараларига қараб бормоқдалар.\nТуркия Бош вазири Аҳмад Довутўғлининг айтишича, Туркияга ўтмоқчи бўлаётган суриялик қочқинлар сони 70 мингга яқин. Кузатувчилар ва фаолларнинг ҳисобича, уларнинг сони 40 минг атрофида.\nЛондонда 4 февралда ўтган Сурияга ёрдам бўйича донорлар анжуманида жаноб Довутўғли "Ҳозир 10 минг янги қочқин Кили эшиги олдида (Туркиядаги чегара тумани)турибди. Сабаби Алеппога қарши ҳаво ҳужумларидир. 60 минг-70 минг киши шимолий Алепподаги палаткалардан Туркия томон ҳаракатланяпти", деган.\nImage caption Кўплаб суриялик қочқинлар Туркияга аллақачон ноқонуний кириб олганлар.\nСурияга ёрдам донорлар анжуманида ОИ 3,3 млрд доллар, Олмония 2,6 млрд доллар, Британия 1,7 млрд доллар, АҚШ 925 млн доллар ажратишга ваъда берган.\nРоссиянинг исёнчилар манзилларига давомли ҳаво ҳужумлари Сурия армиясига Алеппо яқинида ўз мавқеъларини мустаҳкамлаб олишга ёрдам берган.\nМоскванинг билдиришича, Туркия ҳам Сурияга қўшин киритишга ҳозирлик кўрмоқда. Расмий Анқара бу хабарни ҳозирча изоҳлагани йўқ.


БОДРИНГНИНГ ЭНГ ЗЎРИ БУЛОҚБОШИДА ЕТИШТИРИЛМОҚДА\nФаол тадбиркорлик, инновацион ғоялар ва технологияларни қўллаб-қувватлаш йилида Ўзбекистон “Адолат” СДП ҳудудий ташкилотлари томонидан оилавий тадбиркорллик, томорқа хўжалигини ривожлантириш масалаларига алоҳида эътибор қаратилиб, кенг тарғибот ишлари амалга оширилмоқда.\nБулоқбоши туманида янги кичик бизнес субъектларининг ташкил этилаётгани, уларнинг фаолияти кенгайиб, қўшимча иш ўринлари яратилаётгани ҳам ана шу эътиборнинг натижасидир. Бу борада булоқбошилик тадбиркор, “Адолат” СДП аъзоси Абдуҳаким Тўланов томонидан “Юксалиш” маҳалласида амалдаги йилда йўлга қўйилган истиқболли лойиҳани алоҳида эътироф этиш ўринли.\nА.Тўланов раҳбарлигидаги олдин қурилиш материаллари ишлаб чиқариш ва мебелъ тайёрлаш билан шуғулланган “Нектор агро” масъулияти чекланган жамияти жамоаси аъзолари амалдаги йилда иссиқхона ташкил этиб, сабзавот маҳсулотлари етиштиришни ҳам йўлга қўйишди. Туман ҳокимлиги уларнинг бу ташаббусини қўллаб-қувватлаб, “Юксалиш” маҳалла фуқаролар йиғини ҳудудидан ер ажратиб берди.\nЙил бошида 1.35 гектар майдонда замонавий иссиқхона қурилиши бошланди. Корхонанинг ўз маблағидан ташқари 350 минг АҚШ доллари миқдорида инвестицияжалб этилди. Иссиқхона битгач Хитой технологияси асосида икки навдаги бодринг уруғлари экиб, парваришланди.\nҲозирда бу ерда барча ишлар автоматлаштирилган. Бу эса ортиқча харажатнинг олдини олиш билан бирга кўп ишчи кучи талаб қилмайди. Агротехник тадбирлар режа асосида мутахассис назорати остида бажарилмоқда.\nАйни кунларда булоқбошилик соҳибкорлар етиштирган бодринглар халқимиз дастурхонига тортиқ қилинмоқда. Эндиликда 200 тонна мева ва сабзавот маҳсулотларини сақлаш қувватига эга бўлган музлаткич қуриш ишлари ҳам бошланди. Бу айни вақтда экспортни амалга оширишга ҳам йўл очади.


BahsOnline: Юлдуз Усмонованинг халққа ақл ўргатишга ҳаққи борми?\n24 ноябр 2020, Тошкент вақти: 19:45\nUzbekistan - Pop Singer Yulduz Usmonova, undated\nБаҳс Онлайннинг бу галги сонида ўзбекистонлик таниқли санъаткор Юлдуз Усмонованинг мухлисларга ва бошқа санъаткорларга, ўзбек жамиятида содир бўлган воқеаларга муносабати мунозара қилинди. \nСўнгги пайтда санъаткорларнинг мухлисларига нисбатан муносабати, мухлислар шаънига айтган қаттиқ гаплари ижтимоий тармоқларда кенг муҳокама қилиняпти.\nХусусан, таниқли ўзбек қўшиқчиси, Ўзбекистон халқ артисти Юлдуз Усмонованинг 14 апрель куни Саййод журналига берган интервьюсидан сўнг, ижтимоий тармоқларда муҳокама қизигандан қизиди.\nЮлдуз Усмонова ўша суҳбатида ғазаб билан халққа мурожаат қилиб:\n“Эй халқ, ўттиз йилдан ошиқ саҳнада бўлсам, роса буладинг мени. Энди уят бўлади, ҳадеб булаверма. Гапим шу, уят бўлади, бир дона юлдузинг бор. У ҳам қанча яшайди қанчамас, уят бўлади. Қатта санъат хор бўлса, ўшатта санъат хор бўлади, шуни қулоғингга тиқиб ол, ўзбек халқи! Мен сенларга хизмат қилаётган бўлсам қулоқ солиб ўтиринглар! Бўлди энди, етар энди ҳар қадамда миш-миш қилиб туҳмат қилганларинг. Тожикистонда, ўзбекдан ҳам баттар мухлис, ўшетта. Уларга ҳам шу гап, уят, айб яъни. Эшитасан ашуламни эшитасан. Аллоҳнинг олдида сизлар рўмол ўраганинг билан, вужи-вужи-вужи қилиб... туппа тузук одамга туҳмат қилиб. Учта неваранинг онасиман, Ҳожи онаман мен калта кўйлак кийганим билан, манетимни ўзим биламан нима эканлигимни. Мен халққа ҳалол хизмат қилдим шу кунгача. Бундан кейин ҳам ҳалол хизмат қиламан. Ҳеч ким сизларга ҳақ бермаган, ўзбек халқига ҳам тожик халқига ҳам ҳаммасига айтяпман, прекратите! Қаттадир стоп қилиш керак, санъатни хор қималаринг, Худо берган санъаткорни оёқ ости қилма! Ҳали эртага яна берадими, йўқми уни Худо билади? Эҳтиёт қилиб ол юлдузингни!”, дейди Юлдуз Усмонова.\nХонанда интервьюсида ҳозирги санъаткорларга ҳам муносабат билдиради:\n“Бугунги чиққан, кечаги чиққан санъаткорлар шифонерни ойнасига қараб пастини ҳам расмга олиб қўяяпти, орқасини ҳам олиб қўйяяпти, чидаяпсизлару? Ана ўшаларни нега гапирмайсизлар, нега йиғиштирмайсизлар ўшаларни. Пул бериб, топган пулингни ўшаларга тарқатяпсан. Икки йилдан кейин ит ҳам танимайди, шуларни”, дейди Юлдуз Усмонова.\nМай ойида “Америка овози” радиосига берган интервьюсида Юлдуз Усмонова 2005 йилги Андижон воқеалари ҳақидаги журналист саволига жавоб берар экан, “ўзимизни отамиз ўзимизникини урди, тўғри қилди”, дейди:\n“Андижонда қайси бир норози бизнесмен қандайдир воқеани ўйлаб топиб, тўпалангни қилиб, давлатга қарши бориб бир-бирини гўштини еди. Ўзимизни отамиз ўзимизникини урди, тўғри қилди. Ўшанда Андижондан қочган бир йигитимиз менга айтиб берди. Отамиз ўшанда тўғри қилган экан, мен Ўзбекистонни Сурия бўлишини хоҳламайман, депти”, дейди Юлдуз Усмонова.\nЖурналистнинг “Андижонда ўша куни юзлаб бегуноҳ кишилар ўлган, қуролли кучлар уларни отган. Сиз уларни қурбон деб ҳисобламайсизми", деган саволига, хонанда:\n“Йўқ, улар ўзининг аҳмоқлигидан кетди, томошабин бўлиб чиққан кўпи. Ўзини ҳаққини талаб қилиб чиққанда қурбон бўларди. Булар ким, анаву акромийми, ўшани орқасидан эргашиб борган... Мен айтмайман жуда тўғи иш бўлган деб, икки томондан ҳам нотўғри иш бўлган. Агар ўша яра босилмаганда эди, ўша андижонлик йигит айтиб кетганидек Сурия бўларди”, дейди Юлдуз Усмонова.\nЮлдуз Усмоновага кўра, ҳозир Ўзбекистонда иқтидорсиз санъаткорлар жуда кўпайиб кетган:\n“Раҳмат шу давлатга, ўттиз миллионлик халқнинг 15 миллиони ашула айтвоттиде, қўпол қилиб айтганда. Буларни аттестациядан ўтказса 4-5та санъаткор қолади”, дейди Юлдуз Усмонова.\nИжтимоий тармоқларда Юлдуз Усмонованинг ашаддий мухлислари санъаткорнинг бу айтганларини тўла қўллаб-қувватлар экан, сўнгги пайтларда хонанда шаънига асоссиз ғийбатлар бўлаётганини, у ўзбек замонавий қўшиқчилигининг “примадоннаси” эканлигини таъкидлайдилар.\nБироқ, Юлдуз Усмонованинг бу фикрларига қарши чиққанлар, хонанданинг машҳурлик касалига йўлиққани, ўзини ҳурмат қилган санъаткор ҳар қандай вазиятда ҳам халққа нисбатан бундай қаттиқ гапларни айтишга ҳаққи йўқ эканлигини таъкидлайди.


ЖУФТИНГИЗГА ҚАЙТА ОШИҚ БЎЛИШНИ ИСТАСАНГИЗ… | Суғдиёна биринчи аёллар электрон журнали\nҲаёт қизиқ-да. Кечагина бир-бирингизга меҳр билан тикилиб, тўй кунини соат санаб кутиб, васл онларини энтикиб ўтказгандингиз. Орадан бир неча йил ўтиб, турли қийинчиликларни биргаликда енгиб, ўрни келганда ён бериб, бир неча фарзанд кўриб,эндигинатурмушингизни барқарорлаштирганингизда боқсангиз, ҳаммаси ўтиб кетибди. Туйғулар, эҳтирослар, орзиқишу кашф этишлар… Ҳеч биридан асар ҳам йўқ. Жуфтингиз иккингизни боғлаб тургани фақат одатлару фарзандлар. Гўёки сиз ишқ қасрини барпо этиб, унда бахтиёр яшаётган жуфтлик эмас, шунчаки фарзандларнинг ота-онаси… «Мен аввалги туйғуларни қайтаришни, эримни бир пайтлардагидек оташин ва гўзал муҳаббат билан севишни истайман», деб ўйлайсиз. Ўйлайверманг-да, ҳаракатни бошланг!\nЖуфтингизга ширин сўзларни нақадар кўп ва тез-тез айтасиз? «Сизга мана бу кўйлак ярашибди!», «Бугун бошқачасиз?!», «Борингизга шукр!» деган оддийгина, аммо ҳаётбахш жумлалар кўп нарсага қодир. Нонуштага у севган нарсаларни пишириб қўйиш, томоғи шамолламаслиги учун иссиқ шарф сотиб олиш, компьютер олдида ишлаб ўтирганида столи устига ширин чой билан мазали пишириқ қўйиб кетиш… Буларнинг бари оддийгина эътибор намуналари. Аммо уларнинг оилавий муносабатларни мустаҳкамлашдаги аҳамияти беқиёс. Ҳамма нарса ўзгаради, жумладан, ўзимиз ҳам. Шундай экан, туйғулар нега ўзгармасин? Масала шундаки, ўзгаришлар сизнинг назоратингизда, айнан сизнинг хоҳишингиз билан кечсин. Акс ҳолда, сиз истамаган йўсинга бурилиб кетиши мумкин.


Тожикистондаги зилзила кучи Ўзбекистон шаҳарларида сезилди\n4 weeks ago\tЖаҳон Comments Off on Тожикистондаги зилзила кучи Ўзбекистон шаҳарларида сезилди\nТожикистон ҳудудида юз берган зилзила кучи Тошкент ва Гулистон ҳамда водий шаҳарларида сезилди. Фото: Global Look Press/Muhammad Fauzy ФВВ Сейсмопрогностик мониторинг Республика маркази хабар қилишича, 1 сентябрь куни Тошкент вақти билан 18:34да Тожикистонда ер силкиниши қайд этилди. Ер силкиниши координаталари: 40,07 градус шимолий кенглик; 70,56 градус шарқий узунлик. Магнитуда М=4,1. …\nМахсус комиссия: Шу ҳафтадан бошлаб жума намозларини масжидларда ўқиш мумкин бўлади\n4 weeks ago\tЖамият Comments Off on Махсус комиссия: Шу ҳафтадан бошлаб жума намозларини масжидларда ўқиш мумкин бўлади\nЎзбекистонда жума намозларини масжидларда ўқишга рухсат берилди. Бу ҳақда коронавируснинг кириб келиши ва тарқалишининг олдини олиш юзасидан чора-тадбирлар дастурини тайёрлаш бўйича Республика махсус комиссияси қарорида айтилади. Қарорга кўра, диний ташкилотларда жамоавий ибодатларни (жума ва шанба-якшанбалик диний хизматлар) амалга оширишга рухсат берилади. Махсус комиссия аъзоси, бош вазир ўринбосари Азиз Абдуҳакимовнинг Kun.uz’га …\n4 weeks ago\tЖамият Comments Off on «Арсенал» яна бир бразилиялик футболчини трансфер қилди\nБразилиялик ҳимоячи Габриэл Магальяэс «Лилль»дан «Арсенал»га ўтди. Клуб матбуот хизмати бошқа бразилиялик футболчилари Луиз ва Виллианнинг видеомулоқотини эълон қилди, унда ёш бразилиялик футболчи «Арсенал»га ўтганини тасдиқлаган. Лондонликлар клуби ушбу футболчи билан шартнома тафсилотларини ҳозирча ошкор қилмади. ОАВ маълумотига кўра, 22 ёшли футболчи клуб билан 5 йиллик шартнома тузган. У янги …\n4 weeks ago\tЖамият Comments Off on Ўзбекистонлик ҳарбийлар Халқаро армия ўйинларининг учта йўналишида биринчи ўринни қўлга киритди (фото)\n31 август куни «Фориш» тоғ полигонида “АрМИ-2020” VI Халқаро армия ўйинлари «Ҳарбий-тиббий эстафета» танловининг сўнгги шарти бажарилди. Ҳарбий-тиббий кўпкураш мусобақаси шартига кўра, иштирокчилар тўсиқлардан ўтиш, ярадорларни жанговар техникадан хавфсиз ҳудудга олиб чиқиш, биринчи тиббий ёрдам кўрсатиш, ярадорларни сувли тўсиқдан олиб ўтиш ва эвакуация қилинадиган техникага жойлашиш каби машқларни бажаришди. Ҳакамлар …


Нотариус лавозимига танлов орқали қабул ташкил этилади | Fayzbog.uz\nПойтахтнинг нотариал идоралари фаолияти шаҳар адлия бошқармасидан Адлия вазирлиги раҳбарлигига ўтди. Ушбу қарорнинг қабул қилинишига 21 фоиз нотариуслар ва республика бўйлаб амалга ошириладиган нотариал ҳаракатлар Тошкент шаҳрига тўғри келиши сабаб бўлди.\nБу ҳақда вазирликда бўлган нотариуслар жамоалари учрашувчида қайд этилди. Учрашувда мамлакатнинг барча вилоятларидан нотариуслар, адлия органларининг масъул раҳбарлари, шунингдек жамоатчилик вакиллари иштирок этди.\nТадбирда нотариал фаолиятга доир муаммолар ва уларни бартараф этиш учун таклифлар муҳокама этилди.\nНотариус ва нотариал идоралар фаолиятини узлуксиз назорат қилиб бориш учун Тошкент 11 секторга ажратилган, ҳар бир секторда Ёшлар иттифоқи, махалла, ОАВ ва жамоатчилик институтларининг бошқа вакилларидан иборат ишчи гуруҳлар тузилган.\nНазоратнинг янада самарали олиб борилиши учун Facebook ижтимоий тармоғида “Адлия билан мулоқот” номли гуруҳ яратилган, мурожаат, таклиф ва шикоятлар билан иш олиб бориш учун янги тизим жорий этилган.\nПойтахтдаги нотариал идоралар иши асосида “Энг илғор тажриба” лойиҳаси ўтказилади. Бунда нотариуслар ўз ишида ахборот-коммуникация технологияларидан фойдаланади, хизмат кўрасатиш маданиятини оширади.\nНотариуслар янгича ёндашув ва талабларга амал қилган ҳолда, танлов асосида ёлланади. Бу соҳага чуқур билим, юқори маърифат ва маданиятга эга мутахассисларни жалб қилишга омил бўлади. Танлов жараёни максимал даражада шаффоф бўлади, чунки жараён интеренет орқали тўғридан-тўғри намойиш қилинади.\nБу каби танлов илк бор 4 сентябрда ўтказилди. Бутун жараён вазирликнинг расмий сайтида реал вақтда намойиш этилди. Танлов натижасига кўра, 25 нафар иштирокчидан ўрнатилган янги талабларга мос келувчи 4 нафар мутахассис танлаб олинди.\nКасб вакиллари халқ ишончини оқлаш, мавжуд муаммоларни тезкор ва самарали бартараф этиш ҳамда сифатли хизмат кўрсатишни ўз зиммасига олди. Эндиликда ҳар бир нотариус ўз мажбуриятини тўлиқ адо этиши лозим. Ушбу мажбуриятга кўра улар халққа ҳалоллик билан хизмат кўрсатиши, Қонунчликка сўзсиз амал қилиши, этика қоидаларига риоя қилиши ҳамда нотариус қасамёдини бузмаслиги лозим. Нотариус мажбуриятлари тўғрисидаги маълумотнома ҳар бир нотариал идоранинг кираверишида илиб қўйилади.\nЮқори талаблар билан бир қаторда нотариуслар ишининг самарасини ошириш учун моддий ва номоддий стимуляция чоралари белгиланди. Уларга кўра нотариуслар ортиқча мажбуриятлар ва ўзини оқламайдиган вазифалардан озод этилади. Шунингде мунтазам равишда ҳар йили “Йилнинг энг яхши нотариуси” танлови олиб борилади.


Андижонда "Кобальт" уч нафар ободонлаштириш бошқармаси ходимини уриб кетди, икки нафари ҳалок бўлди / Ўзбекистон янгиликлари, энг сўнгги хабарлар\nЖАМИЯТ 0 Шархлар 1322 кўрилди\nАндижонда "Кобальт" уч нафар ободонлаштириш бошқармаси ходимини уриб кетди, икки нафари ҳалок бўлди\n16 май куни соат 08:00ларда, фуқаро А.С. бошқарувидаги бўлган “Кобалт” русумли автомашинасида Асака тумани, “Дастурхончи” МФЙ ҳудудидан ўтган Андижон-Шаҳрихон транспорт қатнов йўлининг “Андижон” йўналиши бўйича ҳаракатланиб кетаётиб, бошқарувни йўқотиб қўйган. Натижада йўл четида суғориш ишларини олиб бораётган Асака тумани ободонлаштириш бўлими ишчилари О.П., Ф.Т. ва З.У.ларни уриб юборган. Бу ҳақда “Халқ сўзи” хабар берди.\nЙТҲ оқибатида фуқаро О.П. ҳодиса жойида, фуқаро Ф.Т. шифохонада вафот этган, фуқаро З.У. эса тан жароҳати олиб, Асака тумани марказий шифохонасига ётқизилган.\nМазкур ҳолат юзасидан Асака тумани ИИБ ҳузуридаги тергов бўлинмаси томонидан 16 май куни ЖКнинг 266-моддаси 3-қисми “а” банди билан жиноят иши қўзғатилиб, тергов ҳаракатлари олиб борилмоқда.\n“Асака тумани ИИБ ҳузуридаги тергов бўлинмаси томонидан Асака тумани ҳокимлиги Ободонлаштириш бошқармасининг ишчиларини Асака туманида “Дастурхончи” МФЙ ҳудудидаги транспорт қатнов йўлининг четида суғоришга жалб қилинишида меҳнат муҳофазаси қоидаларига риоя этилиши юзасидан вилоят Бандлик бош бошқармаси Давлат меҳнат инспекциясига хизмат текшируви ўтказиш ҳақида тақдимнома киритилди. Дастлабки тергов ҳаракатлари вилоят прокуратураси томонидан назоратга олинди, натижаси бўйича қўшимча ахборот берилиши таъминланади”, дейилади хабарда.\nАндижонда Президентга кўзбўямачилик қилинганмиди?


05:00 / 01.03.2017 3519 pdf Ўқиш режими + -\nإِلَّا وَأَنْتُمْ مُسْلِمُونَ يَا أَيُّهَا الَّذِينَ آَمَنُوا اتَّقُوا اللَّهَ حَقَّ تُقَاتِهِ وَلَا تَمُوتُنَّ\nяъни, “Эй, имон келтирганлар! Аллоҳдан чинакам қўрқув билан қўрқингиз ва мусулмон бўлмай дунёдан ўтмангиз!” (Оли Имрон, 102) ояти ҳақида шундай дедилар: “Аллоҳга чинакам тақво қилиш дегани, У зотга итоат қилиб, осий бўлмаслик, У зотни доим зикр қилиб, асло унутмаслик, Унинг неъматларига доимо шукр қилиб, куфрони неъмат қилмасликдир”. Банданинг шукри барча тоатларда бўлиши керак. У зотни зикр қилиб унутмаслик деганда, банда қалби билан Аллоҳнинг барча амру фармонларига сўз ва амалда бўйинсўниши, қайтариқларидан бутунлай қайтиши назарда тутилади.\nТолқ ибн Ҳабиб раҳимаҳуллоҳ дедилар: “Тақво – Аллоҳдан савоб умидида Унга итоат қилиш, Унинг иқобидан қўрқиб, маъсиятларни тарк этиш”.\nАбу Дардо розияллоҳу анҳу шундай дедилар: “Чинакам тақво дегани, банда зарра оғирлигидаги гуноҳни ҳам қилишдан сақланиши, баъзи ҳалол нарсаларни ҳам ҳаром бўлиши мумкинлигидан, ўша нарса ўзи билан Аллоҳнинг ўртасида парда бўлиб қолишидан қўрқиб, ўша ишни тарк этишдир. Зеро, Аллоҳ таоло шундай марҳамат қилган: “Бас, кимки (дунёда) зарра миқдорида яхшилик қилган бўлса, (қиёмат куни) уни кўрар. Кимки зарра миқдорида ёмонлик қилган бўлса ҳам, уни кўрар” (Залзала, 7,8-оятлар). Шундай экан бирор бир яхшиликни ҳам паст санамасдан қилавергин, бирор бир ёмонликни ҳам паст санамасдан ундан сақлангин”.\nСуфён Саврий раҳимаҳуллоҳ: “Тақводорлар деб номланишининг сабаби улар бошқалар сақланмайдиган нарсалардан ҳам сақланганлари учундир”, дедилар.\nИбн Аббос розияллоҳу анҳу дедилар: “Тақводорлар Аллоҳнинг иқобидан қўрқиб, Унинг қайтарган нарсаларидан қайтадиган, раҳматини умид қилиб, буюрган нарсаларини тасдиқлаб амал қиладиган кишилардир”.\nҲасан Басрий раҳимаҳуллоҳ дедилар: “Тақводорлар Аллоҳ ҳаром қилган нарсалардан сақланадиган, буюрган нарсаларини бажарадиган зотлардир”.\nУмар ибн Абдулазиз раҳимаҳуллоҳ дедилар: “Кундузларини рўза тутиб, кечаларини намоз ўқиб ўтказиб, бошқа пайт гуноҳни ҳам содир этиш Аллоҳга тақво қилиш эмас. Ҳақиқий тақво Аллоҳ ҳаром қилган нарсани тарк этиш, У зот буюрган нарсани бажаришдир. Ким булардан ташқари яна бирор яхшиликка эришса, бу яхшилик устига яхшилик ҳисобланади”.\nМусо ибн Аъюн раҳимаҳуллоҳ дедилар: “Тақводорлар ҳаромга тушиб қолишдан қўрқиб баъзи ҳалол нарсалардан ҳам ўзларини эҳтиёт қилганлари учун Аллоҳ таоло уларни тақводорлар деб номлади”.\nМаймун ибн Меҳрон раҳимаҳуллоҳ дедилар: “Тақводор – ўзини кўп ҳисоб-китоб қилувчи кишидир”.\nКўпинча “тақво” калимаси, Абу Ҳурайра розияллоҳу анҳу айтганларидек, ҳаромдан четланиш маъносида ишлатилади. Бир киши Абу Ҳурайра розияллоҳу анҳудан тақво ҳақида сўради. Шунда у зот: “Сен тиконли йўлдан юришга мажбур бўлиб қолсанг нима қиласан?” дедилар. Ҳалиги одам: “Агар шундай йўлдан юришим керак бўлиб қолса, эҳтиёт бўлиб, тиконларни босиб юбормасликка ҳаракат қилиб юраман ёки йўлнинг энг четидан аста юриб ўтиб оламан ёхуд у йўлдан умуман юрмай ортимга қайтиб кетаман” деди. Шунда Абу Ҳурайра розияллоҳу анҳу: “Мана шу ишинг тақводир” дедилар.\nШоирлардан бири юқоридаги Абу Ҳурайра розияллоҳу анҳунинг сўзларидан келиб чиқиб шундай деган экан:\nГуноҳларнинг катта-ю кичигидан қутулмоқ тақводир.\nСен худди тиконли ерда юрувчи кишидек эҳтиёткор бўл.\nКичик гуноҳни ҳақир санама, зеро тоғлар ҳам майда тошлардан иборатдир.\nТақвонинг асли банда аввал нималардан тақво қилиши кераклигини билиб, сўнг тақво қилишидир.\nАвн ибн Абдуллоҳ раҳимаҳуллоҳ шундай дедилар: “Тақвонинг мукаммал бўлиши, аввало, нималардан сақланиш кераклигини билиш ва улардан сақланиш билангина амалга ошади”.\nМаъруф Кархий раҳимаҳуллоҳ Бакр ибн Хунайс раҳимаҳуллоҳдан қуйидагиларни нақл қиладилар: “Нималардан сақланиш лозимлигини билмайдиган кимса қандай қилиб тақводор бўлиши мумкин?!”. Кейин Маъруф Кархий дедилар: “Агар тақво илмини билмасанг рибо ейсан, агар тақво илмини билмасанг аёл киши сенга рўпара келган пайтда кўзингни пастга қаратмайсан, агар тақво илмини билмасанг ўз қиличинг билан ўз бўйнингга урасан”.\nИбн Ражаб раҳимаҳуллоҳ дедилар: “Тақвонинг асли банда ўзи билан сақланиши керак бўлган нарса ўртасига сақлайдиган бир тўсиқ қўйишидир. Банданинг Роббисига қиладиган ҳақиқий тақвоси ўзи билан Роббининг ғазаби, иқоби ўртасига шу ғазаб ва иқобдан асрайдиган тўсиқ қўйишидир. Тақво Аллоҳ буюрганини қилиш ва маъсиятидан четланишдир”.\nТақвонинг аҳамияти ва белгилари\n1. Ихлос калимаси бўлмиш “Ла илаҳа иллаллоҳ” тақво калимаси ҳисобланади. Аллоҳ таоло Ўзининг Каломида шундай марҳамат қилади:\nإِذْجَعَلَ الَّذِينَ كَفَرُوا فِي قُلُوبِهِمُ الْحَمِيَّةَ حَمِيَّةَ الْجَاهِلِيَّةِ فَأَنْزَلَ اللَّهُ سَكِينَتَهُ عَلَى رَسُولِهِ وَعَلَى الْمُؤْمِنِينَ وَأَلْزَمَهُمْ كَلِمَةَ التَّقْوَى وَكَانُوا أَحَقَّ بِهَا وَأَهْلَهَا وَكَانَ اللَّهُ بِكُلِّ شَيْءٍ عَلِيماً\n“Ўшанда кофир бўлган кимсалар дилларига ғурур – жоҳилият ғурурини солганларида Аллоҳ ўз пайғамбарининг ва мўминларнинг устига хотиржамлигини туширди ва уларга тақво калимасини (яъни «Ло илоҳа иллаллоҳ»ни) лозим қилди. Улар ўша (калима)га жуда ҳақли ва аҳл эдилар. Аллоҳ барча нарсани билувчи зотдир” (Фатҳ сураси, 26-оят).\n2. Аллоҳ таоло барча бандаларига, хусусан, мумин-мусулмонларга ўша калимага иймон келтириб, тақводор бўлишни буюрди. У зот Қуръонда шундай марҳамат қилади:\nيُنَزِّلُ الْمَلائِكَةَ بِالرُّوحِ مِنْ أَمْرِهِ عَلَى مَنْ يَشَاءُ مِنْ عِبَادِهِ أَنْ أَنْذِرُوا أَنَّهُ لا إِلَهَ إِلَّا أَنَا فَاتَّقُونِ\n“(Аллоҳ ўз) амри билан хоҳлаган бандаларига фаришталарни (шундай) ваҳий билан туширур: (“Эй, пайғамбарларим! Инсонларни) огоҳлантирингизки, Мендан ўзга илоҳ йўқ. Бас, (барчаларингиз) Мендангина қўрқингиз!” (Наҳл сураси, 2-оят).\nِ Албатта, бу (динингиз) бир миллатдир (яъни ислом динидир). Мен эса, сизларнинг Раббингиздирман, бас, Мендан қўрқингиз! (Муминун сураси, 52-оят).\n“Улар учун устиларидан ҳам оловдан бўлган «соябонлар», остиларидан ҳам (оловдан бўлган) «соябонлар» бўлур. Бу (бўлажак азоб-уқубат) билан Аллоҳ ўз бандаларини қўрқитишидир. Эй, бандаларим! Мендан қўрқингиз!” (Зумар сураси, 16-оят).\n“Эй, имон келтирганлар! Аллоҳдан чинакам қўрқув билан қўрқингиз ва мусулмон бўлмай дунёдан ўтмангиз!” (Оли Имрон сураси, 102-оят).\nيَا أَيُّهَا النَّاسُ اتَّقُوا رَبَّكُمُ الَّذِي خَلَقَكُمْ مِنْ نَفْسٍ وَاحِدَةٍ وَخَلَقَ مِنْهَا زَوْجَهَا وَبَثَّ مِنْهُمَا رِجَالاً كَثِيراً وَنِسَاءً وَاتَّقُوا اللَّهَ الَّذِي تَسَاءَلُونَ بِهِ وَالْأَرْحَامَ إِنَّ اللَّهَ كَانَ عَلَيْكُمْ رَقِيبا\nً"Эй, одамлар! Сизларни бир жон (Одам)дан яратган ва ундан жуфти (Ҳавво)ни яратган ҳамда иккисидан кўп эркак ва аёлларни таратган Раббингиздан қўрқингиз! Шунингдек, ўрталарингиздаги ўзаро муомалада номи келтирилувчи Аллоҳдан ва қариндошлар (алоқасини узиш)дан қўрқингиз! Албатта, Аллоҳ сизларни кузатиб турувчидир” (Нисо сураси, 1-оят).\nوَلَقَدْ وَصَّيْنَا الَّذِينَ أُوتُوا الْكِتَابَ مِنْ قَبْلِكُمْ وَإِيَّاكُمْ أَنِ اتَّقُوا اللَّه\nَ “…Сизлардан олдинги Китоб берилганларга ва сизларга ҳам, Аллоҳдан қўрқингиз, деб амр қилганмиз...” (Нисо сураси, 131-оят).\n3. Барча Пайғамбар алайҳимуссаломларнинг ўз қавмларига қилган васиятлари ҳам тақво эди.\n“Ўшанда уларга биродарлари Нуҳ айтган эди: “(Aллоҳдан) қўрқмайсизми?!” (Шуаро сураси, 106-оят).\n“Ўшанда уларга биродарлари Ҳуд айтган эди: “(Аллоҳдан) қўрқмайсизми?” (Шуаро сураси, 124-оят).\nإِذْ قَالَ لَهُمْ أَخُوهُمْ صَالِحٌ أَلا تَتَّقُون\nَ “Ўшанда биродарлари Солиҳ уларга айтган эди: “(Аллоҳдан) қўрқмайсизми?!” (Шуаро сураси, 142-оят).\n“Ўшанда уларга биродарлари Лут айтган эди: “(Аллоҳдан) қўрқмайсизми?!” (Шуаро сураси, 161-оят).\n“Ўшанда уларга Шуайб айтган эди: “(Аллоҳдан) қўрқмайсизми?!” (Шуаро сураси, 177-оят).\nوَإِبْرَاهِيمَ إِذْ قَالَ لِقَوْمِهِ اعْبُدُوا اللَّهَ وَاتَّقُوهُ ذَلِكُمْ خَيْرٌ لَكُمْ إِنْ كُنْتُمْ تَعْلَمُون\nَ “Иброҳимни (эсланг), у ўз қавмига деган эди: «Аллоҳга ибодат қилингиз ва Ундан қўрқингиз! Агар билувчи бўлсангиз, мана шу ишингиз сизлар учун яхшироқдир” (Анкабут сураси, 16-оят).\n4. Аллоҳ таоло бандаларига тақводор бўлишлари учун Ўзига ибодат қилишларини талаб қилди.\n“Эй, инсонлар, сизларни ва сизлардан олдингиларни тақволи бўлишингиз учун яратган Раббингизга ибодат қилингиз!” (Бақара сураси, 21-оят).\nَ “Эй, имон келтирганлар! Сизлардан олдинги (уммат)ларга фарз қилингани каби* сизларга ҳам рўза тутиш фарз қилинди, шояд (у сабабли) тақволи бўлсангиз” (Бақара сураси, 183-оят).\nوَأَنَّ هَذَا صِرَاطِي مُسْتَقِيماً فَاتَّبِعُوهُ وَلا تَتَّبِعُوا السُّبُلَ فَتَفَرَّقَ بِكُمْ عَنْ سَبِيلِهِ ذَلِكُمْ وَصَّاكُمْ بِهِ\nَ “Албатта, мана шу (Менинг) Тўғри йўлимдир. Унга эргашингиз! (Бошқа турли) йўлларга эргашмангиз! Акс ҳолда, улар сизларни Унинг йўлидан айириб қўяди. Тақволи бўлишингиз учун (Аллоҳнинг) қилган ҳукм(лар)и мана шу(лар)дир” (Анъом сураси, 153-оят).\n5. Тақвонинг ўрни, макони инсон танасидаги энг муҳим аъзо бўлмиш қалбдир.\nАбу Ҳурайра розияллоҳу анҳудан ривоят қилинади, Расулуллоҳ соллаллоҳу алайҳи васаллам шундай дедилар: “Бир-бирингизга ҳасад қилманглар, ўзаро нархларингизни ошириб манманлик қилманглар, бир-бирингизга ғазаб қилманглар, бир-бирингизнинг ортингиздан пойламанглар, биттангиз савдолашиб турган нарсанинг устига иккинчингиз савдо қилмасин! Аллоҳнинг ўзаро биродар бандалари бўлинглар! Мусулмон мусулмоннинг биродаридир. Бир-бирига зулм қилмайди, бир-бирини шарманда қилмайди, бир-бирини ҳақорат қилмайди. Тақво мана бу ерда бўлади” деб 3 марта қалбларига ишора қилдилар. –Кишининг ёмонлигига ўзининг мусулмон биродарини ҳақорат қилиши етарлидир. Бир мусулмоннинг иккинчи бир мусулмонга ҳамма нарсаси: қони ҳам, моли ҳам, обрўси ҳам ҳаромдир”. Бухорий ривояти.\nТақвонинг фойдалари, мевалари\n1. Тақводор Аллоҳнинг муҳаббатига эришади.\n“Албатта, Аллоҳ тақволиларни яхши кўргай” (Тавба сураси, 4-оят).\n“Албатта, Аллоҳ тақводорларни севгай” (Тавба сураси, 7-оят).\n“Аслида эса, ким (Аллоҳ) аҳдига вафо қилса ва тақволи бўлса, албатта, Аллоҳ (бу каби) тақводорларни севади” (Оли Имрон сураси, 76-оят).\n2. Тақводор икки дунёда ҳам Аллоҳнинг раҳматига эришади.\nوَاكْتُبْ لَنَا فِي هَذِهِ الدُّنْيَا حَسَنَةً وَفِي الْآخِرَةِ إِنَّا هُدْنَا إِلَيْكَ قَالَ عَذَابِي أُصِيبُ بِهِ مَنْ أَشَاءُ وَرَحْمَتِي وَسِعَتْ كُلَّ شَيْءٍ فَسَأَكْتُبُهَا لِلَّذِينَ يَتَّقُونَ وَيُؤْتُونَ الزَّكَاةَ وَالَّذِينَ هُمْ بِآياتِنَا يُؤْمِنُونَ\n“Бизларга бу дунёда ҳам, охиратда ҳам яхшиликни ёзгин. Биз Сенга қайтдик». (Аллоҳ) деди: «Азобимни хоҳлаган кишимга етказурман. (Аммо) раҳматим ҳамма нарсадан кенгдир. Уни (раҳматимни) тақвода бўлувчилар, закот берувчилар ва оятларимизга имон келтирувчиларга ёзажакман” (Аъроф сураси, 156-оят).\n“Мана бу Биз нозил қилган муборак Китоб (Қуръон)дир, унга эргашингиз ва тақволи бўлингиз, токи раҳм қилингайсиз” (Анъом сураси, 155-оят).\n3. Тақво Аллоҳнинг ёрдами, мадади келишига сабаб бўлади. Тақводорни Аллоҳ таоло қўллаб-қувватлайди.\n“Зотан, Аллоҳ тақволи бўлганлар ва эзгу иш қилувчилар билан (ҳамиша) биргадир”. (Наҳл сураси, 128-оят).\n“Яна, билиб қўйингизки, Аллоҳ тақволилар билан биргадир!” (Тавба сураси, 36-оят).\n4. Аллоҳ таоло тақводор бандани икки дунёда ҳам хавфу хатардан асрайди ва унга ҳеч қандай ғам-ташвиш етмайди.\n“Эй, Одам авлоди! Агар сизларга ўзингиздан (инсон зотидан) бўлган пайғамбарлар Менинг оятларимни сизларга ўқиган ҳолда келсалар, (билиб қўйингизки) кимки тақволи бўлиб, (ўзини) тузатса, у (каби)ларга (охиратда) хавф йўқ ва улар ташвиш ҳам чекмагайлар” (Аъроф сураси, 35-оят).\n“Аллоҳ, тақво қилган зотларни ютуқлари сабабли (охират азобидан) қутқарур, уларга бирор нохушлик ҳам етмас ва улар ғамгин ҳам бўлмаслар” (Зумар сураси, 61-оят).\n5. Тақводорнинг қалби нурга тўлади ва басират кўзи очилади. Натижада у ўзига нималар фойдали-ю, нималар зарарли эканини ажратадиган бўлади.\nيَا أَيُّهَا الَّذِينَ آمَنُوا إِنْ تَتَّقُوا اللَّهَ يَجْعَلْ لَكُمْ فُرْقَاناً وَيُكَفِّرْ عَنْكُمْ سَيِّئَاتِكُمْ وَيَغْفِرْ لَكُمْ وَاللَّهُ ذُو الْفَضْلِ الْعَظِيمِ\n“Эй, имон келтирганлар! Агар Аллоҳдан қўрқсангиз, сизлар учун (ҳақ билан ноҳақликни) ажрим этувчи (ёрдам)ни берур ва гуноҳларингиздан ўтиб, сизларни мағфират қилур. Аллоҳ улкан фазл соҳибидир” (Анфол сураси, 29-оят).\n6. Аллоҳ таоло тақводор бандасига шайтондан ғолиб бўлиш қувватини ато этади.\n“Тақво қилганларга шайтондан (бирор) мусибат етса, (дарҳол Аллоҳни) эслайдилар. Бас, ўшанда улар (ҳақни) кўрувчидирлар” (Аъроф сураси, 201-оят).\n7. Тақво улкан ажрга эришиш учун василадир.\nذَلِكَ أَمْرُ اللَّهِ أَنْزَلَهُ إِلَيْكُمْ وَمَنْ يَتَّقِ اللَّهَ يُكَفِّرْ عَنْهُ سَيِّئَاتِهِ وَيُعْظِمْ لَهُ أَجْراً\n“Бу Аллоҳнинг сизларга нозил қилган амридир. Кимки Аллоҳга тақво қилса, унинг ёмонлик (гуноҳ)ларини ўчирур ва унинг мукофотини буюк қилур” (Талоқ сураси, 5-оят).\nوَإِنْ تُؤْمِنُوا وَتَتَّقُوا فَلَكُمْ أَجْرٌ عَظِيمٌ\n“Имон келтириб, тақволи бўлсангиз, сизларга (охиратда) буюк мукофот (бордир)” (Оли Имрон сураси, 179-оят).\n8. Тақво ризқнинг кенг бўлиши, кўплаб яхшиликлар эшигининг очилишига сабаб бўлади.\n“Агарда (мазкур) юртларнинг аҳолиси имон келтирган ва тақво қилганларида эди, улар устига осмонлар ва Ердан баракотлар (эшиклари)ни очиб юборган бўлур эдик. Лекин (улар пайғамбарларни) ёлғончига чиқардилар. Натижада қилмишлари сабабли уларни (азобга) тутдик” (Аъроф сураси, 96-оят).\nوَمَنْ يَتَّقِ اللَّهَ يَجْعَلْ لَهُ مَخْرَجاً(2) وَيَرْزُقْهُ مِنْ حَيْثُ لا يَحْتَسِبُ\n“Кимки Аллоҳга тақво қилса, У унга (ташвишлардан) чиқиш йўлини (пайдо) қилур. Яна, уни ўзи ўйламаган жойдан ризқлантирур” (Талоқ сураси, 2,3-оятлар).\n9. Тақво сабабли муаммолар ечилиб, ишлар осонлашади.\n“Кимки Аллоҳга тақво қилса, У унга (ташвишлардан) чиқиш йўлини (пайдо) қилур” (Талоқ сураси, 2-оят).\n“Кимки Аллоҳга тақво қилса, (Аллоҳ) унинг ишини осон қилур” (Талоқ сураси, 4-оят).\nفَأَمَّا مَنْ أَعْطَى وَاتَّقَى(5)وَصَدَّقَ بِالْحُسْنَى(6)فَسَنُيَسِّرُهُ لِلْيُسْرَى\n“Бас, кимки (закот ва садақотларни) берса ва (Аллоҳдан) қўрқса,\nҳамда гўзал (нарса)ни тасдиқ этса, бас, унга осонликни муяссар қилурмиз” (Лайл сураси, 7-оят). Оятдаги гўзал нарсадан мурод ислом дини ёки жаннат ёхуд имон калимасидир.\n10. Тақво сабабли банда душманларидан ғолиб бўлади, уларнинг макру хийлаларидан ҳамда ёмонликлари сақланади.\nإِنْ تَمْسَسْكُمْ حَسَنَةٌ تَسُؤْهُمْ وَإِنْ تُصِبْكُمْ سَيِّئَةٌ يَفْرَحُوا بِهَا وَإِنْ تَصْبِرُوا وَتَتَّقُوا لا يَضُرُّكُمْ كَيْدُهُمْ شَيْئاً إِنَّ اللَّهَ بِمَا يَعْمَلُونَ مُحِيطٌ\n“Агар сизларга яхшилик етса, бу уларни хафа қилади. Борди-ю, сизларга ёмонлик етса, бундан улар ҳурсанд бўладилар. Агар сабр билан тақвода бўлсангиз, уларнинг макрлари сизларга ҳеч қандай зарар етказмайди. Албатта, Аллоҳ уларнинг қилмишларини иҳота қилувчи зотдир” (Оли Имрон сураси, 120-оят).\nإِنْ تَصْبِرُوا وَتَتَّقُوا وَيَأْتُوكُمْ مِنْ فَوْرِهِمْ هَذَا يُمْدِدْكُمْ رَبُّكُمْ بِخَمْسَةِ آلافٍ مِنَ الْمَلائِكَةُ مُسَوِّمِينَ\n“Агар сабрли бўлиб, Аллоҳдан қўрқсангиз, улар (душманлар) бехос ҳужум қилиб қолсалар – Раббингиз сизларга беш мингта белгили фаришта билан мадад берур” (Оли Имрон сураси, 125-оят). Ушбу оятда “белгили” деган сўз фаришталар минган отларнинг ёллари ва думлари оқ рангда, фаришталарнинг саллалари сариқ рангда бўлганини ангатади.\n“Имон келтирган ва тақволи бўлган зотларга нажот бердик” (Фуссилат сураси, 18-оят).\n11. Дунёда ҳам, охиратда ҳам оқибат тақводорларникидир.\n“Мусо (ўз) қавмига деди: “Аллоҳдан мадад сўрангиз ва сабрли бўлингиз! Ер Аллоҳникидир! Уни (Ўзи) хоҳлаган бандаларига мерос қилиб берур. Оқибат (яхшиликлари) эса тақводорларга (тегишли)дир” (Аъроф сураси, 128-оят).\nتِلْكَ مِنْ أَنْبَاءِ الْغَيْبِ نُوحِيهَا إِلَيْكَ مَا كُنْتَ تَعْلَمُهَا أَنْتَ وَلا قَوْمُكَ مِنْ قَبْلِ هَذَا فَاصْبِرْ إِنَّ الْعَاقِبَةَ\n“(Эй, Муҳаммад!) Булар Сизга ваҳий қилаётган Биздаги ғайб хабарларидандир. Буларни илгари на Сиз ва на қавмингиз билар эдингиз. Бас, сабр қилинг! Албатта, оқибат (ютуқ) тақводорларникидир” (Ҳуд сураси, 49-оят).\n“Биз ўша (сизларга маълум) охират диёрини ер юзида зулм ва бузғунчилик қилишни истамайдиган кишилар учун яратурмиз. Оқибат эса, тақволи кишиларникидир” (Қасос сураси, 83-оят).\n“Тақволилар учун ваъда қилинган жаннатнинг мисоли: унинг остида анҳорлар (доимо) жорий, мевалари ва соялари боқийдир. Бу тақво қилганларнинг оқибати (мукофоти)дир. Кофирларнинг оқибати эса дўзахдир” (Раъд сураси, 35-оят).\n“Кофир бўлганларга бу дунё зийнатли қилиб қўйилган. Улар имон келтирганлар устидан куладилар. Ҳолбуки, қиёмат куни тақволи бўлганлар улардан баланддирлар. Аллоҳ хоҳлаган кишиларга беҳисоб ризқ берур” (Бақара сураси, 212-оят).\n12. Панду насиҳат фақат тақводорларгагина фойда беради, уларгагина таъсир қилади. Улар Аллоҳнинг оятлари ҳақида тафаккур қиладилар ва ўша оятлар асосида яшайдилар.\n“Уларнинг изларидан Исо ибн Марямни ўзидан олдинги (туширилган) Тавротни тасдиқ этувчи ҳолда издош қилиб юбордик ва унга Инжилни – ичида ҳидоят ва нури билан ўзидан олдинги (туширилган) Тавротни тасдиқ этувчи ҳолда тақводорлар учун ҳидоят ва насиҳат (манбаи) қилиб бердик” (Моида сураси, 46-оят).\nفَجَعَلْنَاهَا نَكَالاً لِمَا بَيْنَ يَدَيْهَا وَمَا خَلْفَهَا وَمَوْعِظَةً لِلْمُتَّقِينَ\n“Биз буни улардан олдинги ва кейинги давр учун (ибратли) жазо, тақволи кишилар учун эса насиҳат (манбаи) қилдик” (Бақара сураси, 66-оят).\nهَذَا بَيَانٌ لِلنَّاسِ وَهُدىً وَمَوْعِظَةٌ لِلْمُتَّقِينَ\n“Бу (Қуръон ёки мазкур гаплар) одамлар учун баёнот ҳамда тақводорлар учун ҳидоят ва насиҳат (манбаи)дир” (Оли Имрон сураси, 138-оят).\nوَلَقَدْ أَنْزَلْنَا إِلَيْكُمْ آيَاتٍ مُبَيِّنَاتٍ وَمَثَلاً مِنَ الَّذِينَ خَلَوْا مِنْ قَبْلِكُمْ وَمَوْعِظَةً لِلْمُتَّقِينَ\n“(Эй, мўминлар!) Дарҳақиқат, Биз сизларга (ушбу) баён этувчи оятларни, сизлардан илгари ўтганлар тўғрисидаги мисолларни ва тақводорлар учун насиҳатни нозил қилдик” (Нур сураси, 34-оят).\nذَلِكَ الْكِتَابُ لا رَيْبَ فِيهِ هُدىً لِلْمُتَّقِينَ\n“Ушбу Китоб (Қуръон) шубҳадан холи ва (у шундай) тақводорлар учун ҳидоят (манбаи)дир” (Бақара сураси, 2-оят).\nوَلَقَدْ آتَيْنَا مُوسَى وَهَارُونَ الْفُرْقَانَ وَضِيَاءً وَذِكْراً لِلْمُتَّقِينَ\n“Дарҳақиқат, Биз Мусо ва Ҳорунга Фурқон (Таврот), зиё ва тақводор кишилар учун эслатма ато этдик” (Анбиё сураси, 48-оят).\n“Ҳақиқатан, у (Қуръон) тақводорлар учун эслатмадир” (Ал-ҳаққот сураси, 48-оят).\n13. Тақво Аллоҳнинг дўстларининг сифати ҳамда Аллоҳга дўст бўлишнинг асосий йўлидир.\nوَمَا لَهُمْ أَلَّا يُعَذِّبَهُمُ اللَّهُ وَهُمْ يَصُدُّونَ عَنِ الْمَسْجِدِ الْحَرَامِ وَمَا كَانُوا أَوْلِيَاءَهُ إِنْ أَوْلِيَاؤُهُ إِلَّا الْمُتَّقُونَ وَلَكِنَّ أَكْثَرَهُمْ لا يَعْلَمُونَ\n“Уларга не бўлдики, (мўминларни) Масжиди Ҳаром (зиёрати)дан тўссалар ҳам, уларни Аллоҳ азобламаслиги керак эмиш?! Ваҳоланки, улар унинг (Масжиди Ҳаромнинг) эгаси эмаслар. Унинг эгалари фақат тақволи (мўмин) кишилардир. Лекин, уларнинг аксарияти (буни) билмайдилар” (Анфол сураси, 34-оят).\nإِنَّهُمْ لَنْ يُغْنُوا عَنْكَ مِنَ اللَّهِ شَيْئاً وَإِنَّ الظَّالِمِينَ بَعْضُهُمْ أَوْلِيَاءُ بَعْضٍ وَاللَّهُ وَلِيُّ الْمُتَّقِينَ\n“Чунки, улар Сиздан Аллоҳ (томони)дан бўлмиш (бирор) нарсани (азобни) қайтара олмаслар. Албатта, золимлар бир-бирларига дўстдирлар. Аллоҳ эса тақводорларнинг дўстидир” (Жосия сураси, 19-оят).\nأَلا إِنَّ أَوْلِيَاءَ اللَّهِ لا خَوْفٌ عَلَيْهِمْ وَلا هُمْ يَحْزَنُونَ (62)الَّذِينَ آمَنُوا وَكَانُوا يَتَّقُونَ(63) لَهُمُ الْبُشْرَى فِي الْحَيَاةِ الدُّنْيَا وَفِي الْآخِرَةِ لا تَبْدِيلَ لِكَلِمَاتِ اللَّهِ ذَلِكَ هُوَ الْفَوْزُ الْعَظِيمُ\n“Огоҳ бўлингизки, албатта, Аллоҳнинг валийлари (дўстлари)га хавф йўқдир ва улар ташвиш ҳам чекмаслар. Улар имон келтирган ва тақволи бўлганлардир. Уларга дунё ҳаётида ҳам, охиратда ҳам башорат (хушхабар) бордир. Аллоҳнинг сўзларида ўзгартириш йўқдир. Ана шу буюк ютуқдир” (Юнус сураси, 62, 63, 64-оятлар). Оятда зикр қилинган “Аллоҳнинг дўстлари”, яъни авлиёлар кимлиги хусусида турли таърифлар мавжуд. Жумладан, улар тоат-ибодат билан Аллоҳга яқин бўлувчи, Аллоҳ эса, уларга фазлу каромати билан яқин бўлган кишилардир. Кўпчилик уламолар фикрига кўра, валийлар Аллоҳ йўлида дўстлашган кишилар бўлиб, уларни боғлаб турувчи нарса бойлик ҳам эмас, қариндошлик ҳам, балки Аллоҳнинг ризолигидир. Бунга далил қилиб, ушбу ҳадисни келтирадилар: “Аллоҳнинг шундай бандалари ҳам борки, қиёмат куни уларнинг Аллоҳга яқинлигини кўриб пайғамбарлар ва шаҳидлар ҳам уларнинг мақом ва мартабаларини ҳавас қиладилар. Улар ўзаро қариндош ҳам эмаслар, бир-бирлари билан бойлик жиҳатдан ҳам олди-бердилари бўлмаган, лекин улар Аллоҳнинг йўлида дўстлашган кишилардир. Уларнинг юзлари нуроний, ўзлари ҳам нури раббоний узра барқ уриб турурлар. Одамлар (қиёмат ваҳимасидан) қўрққанда улар қўрқмаслар, одамлар (гуноҳларидан) ташвиш чекканда улар ташвиш чекмаслар”, деб Расулуллоҳ соллаллоҳу алайҳи васаллам мазкур оятни ўқиб берган эканлар.\nВалийлар ёки авлиёлар таърифи тасаввуфда ўзига хос тарзда акс эттирилган. Ҳар икки таъриф ўртасида муайян муносабат бор.\n14. Тақво бандани Роббисига яқинлаштирадиган асосий мезон, ўлчовдир.\n“Эй, инсонлар! Дарҳақиқат, Биз сизларни бир эркак (Одам) ва бир аёл (Ҳавво)дан яратдик ҳамда бир-бирларингиз билан танишишингиз учун сизларни (турли-туман) халқлар ва қабила (элат)лар қилиб қўйдик. Албатта, Аллоҳ наздида (энг азизу) мукаррамроғингиз тақводорроғингиздир. Албатта, Аллоҳ билувчи ва хабардор зотдир” (Ҳужурот сураси, 13-оят).\n15. Тақво охират сафарига тайёргарлик кўраётган банданинг энг яхши йўл озуқасидир.\nالْحَجُّ أَشْهُرٌ مَعْلُومَاتٌ فَمَنْ فَرَضَ فِيهِنَّ الْحَجَّ فَلا رَفَثَ وَلا فُسُوقَ وَلا جِدَالَ فِي الْحَجِّ وَمَا تَفْعَلُوا مِنْ خَيْرٍ يَعْلَمْهُ اللَّهُ وَتَزَوَّدُوا فَإِنَّ خَيْرَ الزَّادِ التَّقْوَى وَاتَّقُونِ يَا أُولِي الْأَلْبَابِ\n“Ҳаж (мавсуми учун) маълум ойлар (белгиланган). Бас, ким шу ойларда ҳажни ўзига фарз қилса (ҳажни ният қилса), ҳаж давомида хотинига яқинлашиш, гуноҳ-маъсият ва жанжал (каби ишларга рухсат) йўқ. Ҳар қандай яхши (савобли) иш қилсангиз, албатта, уни Аллоҳ билур. (Ҳаж сафарига) озуқа олиб чиқинг. Энг яхши озуқа тақводир. Тақвони Менга қилингиз (Мендан қўрқингиз), эй, оқиллар!” (Бақара сураси, 197-оят).\nАнас розияллоҳу анҳудан ривоят қилинади: “Бир киши Набий соллаллоҳу алайҳи васалламнинг ҳузурларига келиб: “Эй Аллоҳнинг Расули, мен сафар қилмоқчиман, мени йўл озуқаси билан таъминланг” деди. Пайғамбар алайҳиссалом: “Аллоҳ сенга тақвони йўл озуқаси қилиб берсин” дедилар. Ҳалиги одам: “Яна зиёда қилинг” деди. У зот: “Аллоҳ гуноҳларингни кечирсин” дедилар. Бояги киши: “Ота онам сизга фидо бўлсин, яна зиёда қилинг” деди. Шунда у зот: “Қаерда бўлсанг ҳам Аллоҳ сени яхшиликка осонлик билан эриштирсин” дедилар. Термизий ривояти.\n16. Тақво амал қабул бўлишининг асосий сабабидир.\nوَاتْلُ عَلَيْهِمْ نَبَأَ ابْنَيْ آدَمَ بِالْحَقِّ إِذْ قَرَّبَا قُرْبَاناً فَتُقُبِّلَ مِنْ أَحَدِهِمَا وَلَمْ يُتَقَبَّلْ مِنَ الْآخَرِ قَالَ لَأَقْتُلَنَّكَ قَالَ إِنَّمَا يَتَقَبَّلُ اللَّهُ مِنَ الْمُتَّقِينَ\n“Уларга Одамнинг икки ўғли (Қобил ва Ҳобил) ҳақидаги хабарни ҳақиқати билан ўқиб беринг! Иккиси қурбонлик қилганларида, биридан қабул қилинди, унисидан эса қабул қилинмади. (Қурбонлиги қабул бўлмаган Қобил укаси Ҳобилга): «Сени, албатта, ўлдиражакман!» – деди. (Ҳобил) эса: «(Қурбонликни) Аллоҳ аслида тақволи кишилардан қабул қилур” (Моида сураси, 27-оят).\n“Аллоҳга (қурбонлик) гўштлари ҳам, қонлари ҳам етиб бормас. Лекин у Зотга сизлардан тақво етар” (Ҳаж сураси, 37-оят).\n17. Қуръон тақводорлар учун хушхабардир.\nفَإِنَّمَا يَسَّرْنَاهُ بِلِسَانِكَ لِتُبَشِّرَ بِهِ الْمُتَّقِينَ وَتُنْذِرَ بِهِ قَوْماً لُدّاً\n“(Эй, Муҳаммад!) Албатта, Биз тақво эгаларига хушхабар беришингиз учун ва саркаш қавмни огоҳлантиришингиз учун уни (Қуръон тиловатини) Сизнинг тилингизга осон қилиб қўйдик” (Марям сураси, 97 оят).\n18. Тақводорларнинг ўзаро алоқаларидан бошқа барчанинг алоқаси қиёмат кунида тугайди.\n“У кунда тақводорлардан ўзга дўстлар бир-бирларига душмандирлар” (Зухруф сураси, 67-оят).\n19. Тақводорлар нажотга эришувчилардир.\n“Кимки Аллоҳ ва Унинг пайғамбарига итоат этса ва Аллоҳдан қўрқиб, тақво қилса, бас, айнан ўшаларгина ютуқ эгаларидирлар” (Нур сураси, 52-оят).\n20. Тақводорларга Аллоҳнинг раҳмати етади.\nوَرَحْمَتِي وَسِعَتْ كُلَّ شَيْءٍ فَسَأَكْتُبُهَا لِلَّذِينَ يَتَّقُونَ وَيُؤْتُونَ الزَّكَاةَ وَالَّذِينَ هُمْ بِآياتِنَا يُؤْمِنُونَ\n“(Аммо) раҳматим ҳамма нарсадан кенгдир. Уни (раҳматимни) тақвода бўлувчилар, закот берувчилар ва оятларимизга имон келтирувчиларга ёзажакман” (Аъроф сураси, 156-оят).\n21. Тақво пайғамбарлар ва уларни тасдиқлаган мўминларнинг сифатидир.\n“Ростликни келтирган зот (Муҳаммад) ва уни тасдиқ этганлар (мўминлар) – айнан ўшалар тақволи зотлардир” (Зумар сураси, 33-оят).\n22. Тақво қиёмат куни банданинг нажотга эришишига сабаб бўлади.\nثُمَّ نُنَجِّي الَّذِينَ اتَّقَوْا وَنَذَرُ الظَّالِمِينَ فِيهَا جِثِيّاً\n“Сўнгра тақводор бўлганларни (ундан) қутқарурмиз ва золим кимсаларни тиз чўккан ҳолларида (жаҳаннамда) қолдирурмиз” (Марям сураси, 72-оят).\n23. Тақво гуноҳларнинг кечирилишига сабаб бўлади.\n“Эй, (Исога) имон келтирган зотлар! Аллоҳдан қўрқингиз ва Унинг пайғамбари (Муҳаммад)га ҳам имон келтирингиз, (шунда) У сизларга ўз раҳматидан икки баробар ато этур ва сизларга (қиёматда ёритувчи) нур пайдо қилур ҳамда сизларни мағфират қилур. Аллоҳ мағфиратли ва раҳмлидир” (Ҳадид сураси, 28-оят сураси).\nيَا أَيُّهَا الٍٍَّذِينَ آمَنُوا اتَّقُوا اللَّهَ وَقُولُوا قَوْلاً سَدِيداً(70) يُصْلِحْ لَكُمْ أَعْمَالَكُمْ وَيَغْفِرْ لَكُمْ ذُنُوبَكُمْ وَمَنْ يُطِعِ اللَّهَ وَرَسُولَهُ فَقَدْ فَازَ فَوْزاً عَظِيماً\n“Эй, мўминлар! Аллоҳдан қўрқингиз ва тўғри сўзлангиз! (Шунда Аллоҳ) ишларингизни ўнглар ва гуноҳларингизни мағфират этар. Кимки Аллоҳга ва Унинг пайғамбарига итоат этса, бас, у улуғ ютуққа эришибди” (Аҳзоб сураси, 70, 71-оятлар).\n24. Улуғлик фақатгина тақво билан бўлади.\nСамура розияллоҳу анҳу Набий соллаллоҳу алайҳи васалламдан ривоят қиладилар: “Ҳасаб молу давлат, улуғлик эса тақводир”. Термизий ривояти.\n25. Аллоҳ таоло тақводорлар учун илм олишни осон қилиб қўяди.\n“Аллоҳдан қўрқингиз! Аллоҳ сизларга (шундай) таълим беради. Аллоҳ ҳамма нарсани билувчи зотдир” (Бақара сураси, 282-оят).\n26. Тақвонинг савоби жаннатдир.\n“Раббингиздан (бўлувчи) мағфиратга ва кенглиги осмонлару Ерга тенг, тақводорлар учун тайёрлаб қўйилган жаннат сари (солиҳ амаллар қилиш билан) шошилингиз!” (Оли Имрон сураси, 133-оят). Жаннатнинг кенглиги нисбий маънода етти қават осмон ва етти қават ернинг энига тенг дейилган. Ваҳоланки, Еру осмонларнинг эни ёки бўйи деган тушунча йўқ. Лекин бу ерда ташбеҳ учун жаннатнинг эни Еру осмонлар кенглигини қўшгандаги ҳажмга тенг бўлса, унинг бўйи унданда узоқ масофани ташкил этиши муқаррар эканини таъкидлаш учун Аллоҳ таоло мисол келтирмоқда. Зеро, одамлар наздида бу дунёда уларга маълум бўлган энг катта кенглик – бу, Еру осмонлар орасидаги кенгликдир. Жаннат етти қават осмон билан Аршнинг ўртасида, дўзах эса, етти қават ернинг остида дейилиши ҳам нисбий таърифдир.\nوَلَنِعْمَ دَارُ الْمُتَّقِينَ(30) )جَنَّاتُ عَدْنٍ يَدْخُلُونَهَا تَجْرِي مِنْ تَحْتِهَا الْأَنْهَارُ لَهُمْ فِيهَا مَا يَشَاءُونَ كَذَلِكَ يَجْزِي اللَّهُ الْمُتَّقِينَ\n“Тақводорларнинг диёрлари нақадар яхши! Улар остидан анҳорлар оқиб турадиган мангу жаннатларга кирурлар. Улар учун у ерда хоҳлаган нарсалари бордир. Тақводорларни Аллоҳ мана шундай мукофотлагай” (Наҳл сураси, 30, 31-оят).\n“(У кунда) жаннат тақводорларга (кўриб қувониш ва киришлари учун) яқинлаштирилур” (Шуаро сураси, 90-оят).\n“Албатта, тақводорлар учун Парвардигорлари ҳузурида неъмат боғлари бордир” (Қалам сураси, 34-оят).\n“Жаннат тақводор зотларга йироқ бўлмаган (бир маконга) келтирилур” (Қоф сураси, 31-оят).\nمَثَلُ الْجَنَّةِ الَّتِي وُعِدَ الْمُتَّقُونَ فِيهَا أَنْهَارٌ مِنْ مَاءٍ غَيْرِ آسِنٍ وَأَنْهَارٌ مِنْ لَبَنٍ لَمْ يَتَغَيَّرْ طَعْمُهُ وَأَنْهَارٌ مِنْ خَمْرٍ لَذَّةٍ لِلشَّارِبِينَ وَأَنْهَارٌ مِنْ عَسَلٍ مُصَفّىً وَلَهُمْ فِيهَا مِنْ كُلِّ الثَّمَرَاتِ وَمَغْفِرَةٌ مِنْ رَبِّهِمْ كَمَنْ هُوَ خَالِدٌ فِي النَّارِ وَسُقُوا مَاءً حَمِيماً فَقَطَّعَ أَمْعَاءَهُمْ\n“Тақволи зотлар учун ваъда қилинган жаннатнинг мисоли (сифати будир): Унда айнимас сувдан иборат анҳорлар ҳам, таъми ўзгармас сутдан иборат анҳорлар ҳам, ичувчилар учун лаззатли (ақлдан оздирмайдиган) майдан бўлмиш анҳорлар ҳам ва мусаффо асалдан иборат анҳорлар ҳам бордир. Улар учун у жойда барча мевалардан бордир ва (у жойда) Парвардигорлари (томони)дан мағфират бордир. (Ана шундай зотлар) дўзахда мангу қоладиган ва қайноқ сув билан суғорилганда ичакларини тилка-пора қилиб ташлайдиган (кофир)лар каби бўлурмилар?!” (Муҳаммад (с.а.в.) сураси, 15-оят).\n“Парвардигорларидан қўрққан тақволи зотлар ҳам гуруҳ-гуруҳ ҳолда жаннатга бошлаб борилур. То қачонки, улар унинг дарвозалари очилган ҳолда эканида етиб келганларида ва унинг қўриқчилари: «Сизларга салом! Хуш келдингиз! Бас, унга мангу қолувчи бўлган ҳолингизда кирингиз!» – деганларида (улар беҳад шодланурлар)” (Зумар сураси, 73-оят).\n1. Ҳофиз Ибн Ражаб Ҳанбалийнинг “Жомеъул улуми вал ҳикам” асари.\n2. Шайх Абдулазиз Салмоннинг “Иршодул ибод” асари.\n3. Шайх Мозин ал-Фариҳнинг “Ар-роид” асари.\nЭркин 18:19 / 08.11.2019\nОллоҳ рози бўлсин қилаётган ишларингиздан.\n05:00 / 01.03.2017 3013\n05:00 / 01.03.2017 2137\n5529 10:57 / 17.08.2018\n1120 13:11 / 17.10.2020\n.Каромат, .карума,, .якруму, феълидан олинган масдар бўлиб, юқорилик ва шараф маъносини англатади.Каромат шу маънода икки хил бўлади1. Аслий.2. Касбий.Биринчиаслий давоми...\n1466 15:30 / 04.07.2019\n2141 05:00 / 06.03.2017\n509 18:10 / 12 май\n222 20:00 / 11 май\n73402 11:56 / 10.10.2018\n3789 14:48 / 30 март


Ямоқ костюм-шим кийса ҳам, миллат келажагини ўйлаб, ёниб ишлайдиган мактаб директорлари ҳозир ҳам борми? – mulkdor.com\nЯмоқ костюм-шим кийса ҳам, миллат келажагини ўйлаб, ёниб ишлайдиган мактаб директорлари ҳозир ҳам борми?\nJuly 9 2018, 11:07 Жамият\n…Университетда ўқиб юрган кезларимда бўлган воқеа\nЎқишдан келсам, онам: “Мўғул қишлоғидаги мактаб директори уйимизга келди. Мактабда рус тили ўқитувчиси йўқ экан, илтимос қиляпти, у ерга ишга борасанми?”, деб айтиб қолдилар.\nМаълум бўлишича, мактаб директори туманимиздаги районога йиғилишга келган, кейин пешин вақти бўлиб қолгани учун, яқин атрофдан намоз ўқиб олгани уй қидирган, кўчамизда фақат бизнинг уй дарвозаси берк бўлмагани учун, тақиллатиб, онамдан намоз ўқиб олишга рухсат сўраган экан.\nГап орасида мактаб директорлигини айтган ва шу орада мен ҳақимда ҳам гап очилган.\nРус филологиясида таҳсил олаётганимни эшитгач, онамдан менинг ўша мактабга ишга боришимни сўраб жуда қаттиқ илтимос қилган. Онам гап орасида у кишининг жуда оддий кийинганлигини ҳам айтиб ўтдилар…\nОнамнинг гапларидан кейин бир зум ҳам ўйланиб ўтирганим йўқ, қолаверса, ўз мутахассислигим бўйича амалиётни илк бор олис қишлоқда ўташимни ўйлаб, жараён қандай кечишига қизиқиб, дарҳол бу таклифга рози бўлганман.\nОлдинда мени қандай синовлар кутаётганидан, табиийки хабарим йўқ эди.\nУниверситетда ҳафтанинг спец фанлар қўйилмаган кунини танлаб, онам айтган мактабни қидириб йўлга чиқдим.\n…Мактаб маъмурияти мени хурсандчилик билан кутиб олди, десам ҳеч нарса демаган бўламан. Маълум бўлишича, нафақат рус тили, балки чет тилидан ҳам ўқитувчи умуман йўқ экан.\nШундай қилиб, ўша, туманимиздан деярли бир соатлик масофадан жойлашган қишлоқ мактабида 2 йил ишладим. Бу вақт мобайнида иккинчи синфдан 10-синфгача икки сменада ўқувчиларга рус ва немис тилларидан дарс бердим.\nАлбатта, ҳаммаси осон ва силлиқ кечмаган.\nМайда синф ўқувчиларининг келишимни пойлашлари ва орқаваротдан “шаҳарлик малим” дея чақиришлари, дарсларда дарс мавзусини эшитиш ўрнига, “шаҳарликларга хос баланд пошнали туфли ва либосларимни томоша қилишларидан сўнг, ўзимча хулоса чиқариб, улардан “ажралмаслик” мақсадида мактабга (айниқса қиш фаслида) чопонларда борган вақтларим ҳам бўлган.\n10-синф ўқувчиларининг бошида қайсарлик қилиб дарсимга тайёрланмай келишлари (ўзларича бойкот эълон қилишлари) ва қатъиятим туфайли ўша биринчи “бойкот-дарси”нинг ўзидаёқ керакли хулосани чиқариб, буёғига ҳамиша дарсга тайёрланиб келишлари, кейинчалик улар билан ҳатто энг яқин қадрдон бўлиб кетганим каби воқеаларни ҳали ҳам ширин хотиралар сифатида ёдга оламан.\nМаошим ҳақида қизиқарсиз? Оладиган моашимнинг учдан бир қисмини транспорт пулига, яна қанчадир қисмини майда синф ўқувчиларига дафтар, жилдлар, линейка ва бошқа майда-чуйдалар учун, қолганини эса шаҳарга ўқишга қатнагани сарфлардим.\nМуҳими менинг ойликсиз қолганим эмас.\nЎқувчиларим юзидаги қувонч, “шаҳарлик маллим”га ўхшаб “катта-катта ўқишларда” ўқишга бўлган қизиқиш уйғонганганига гувоҳ бўлганим ва улар ҳеч бўлмаганда Пушкинни танишларини айтиб баралла мақтана олишлари – мен учун энг катта бахт эди.\nҚишлоқдаги иш – камина учун ўзига хос ҳаёт мактаби бўлган.\nДарвоқе, мактаб маъмуриятига аввал бошдан битта шарт қўйганман – дарс режасидан бошқа “қоғозбозликларни” улар мендан талаб қилмасликлари керак эди. Улар бунга рози бўлганлар.\nНазаримда, ўша, ўз мактабига олий маълумотли кадр излаган мўсафид мактаб директори сингари ҳақиқий жонкуяр, фақат бугунги куни, чўнтагини эмас, миллат келажагини ўйлайдиган “ёниб” яшайдиган инсонлар, ҳақиқий педагог-раҳбарлар ҳозир камёб…\nP.S: Энг олис қишлоқларда шароит қандайлиги, олий маълумотли ўқитувчилар фоизи қанчани ташкил этиши, аксарият болалар қайси фаслларда мактабга келишни тўхтатишлари – буларнинг барчаси менга яхши маълум ва бу менинг энг оғриқли дардим…\nМуаллиф: Дилшода Раҳматова\nПетербургда калтакланган ва зўрланган ...\nРоссиянинг Санкт-Петербург шаҳрида бир гуруҳ ўзбекистонликлар томонидан зўрлангани айтилаётган аёлни касалхонадан ўғирлашда гумон қилиниб, ўзбекистонлик икки аёл ва ...\nЖамиятAugust 17 2018, 03:08\nНаврўз мамлакатимиз шаҳару қишлоқларида сайл тарзида кенг нишонланмоқда. Бу, албатта, кўп минг йиллик миллий урф-одатларимизнинг бетакрор ифодаси саналади. Наврўз тантаналари ...\nЖамиятMarch 21 2019, 06:03\nБоҳодир чориев мухолифатми ёки тадбиркорми?!\nБоҳодир Чориевнинг Ўзбекистонга қайтиши ўзбек халқига нечоғли муҳим?!!! “Бирдамлик” Халқ Демократик Ҳаракати Раҳбари Боҳодир Хон Туркистон Боҳодир Чориев янаям тўлиқроқ ...\nБирдамлик ...January 19 2018, 04:01


Ковулдан қачон фойда кўрамиз?\nКовулнинг шифобахш хусусияти қадимдан маълум. Туманимизнинг деярли барча ҳудудида ковул ўсади. Йўл ёқасидан тортиб, ўзлаштирилмаган ерлар, ариқ-зовур бўйларида кўп учрайди. Ундан катта даромад олиш мумкинлиги ҳақида ҳеч ўйлаб кўрганмисиз?\nКичик, юмалоқ ва қаттиқ ҳолича терилган ковул куртаги харидоргир ҳисобланади. Ҳали очилмаган, ўн миллиметр катталикдаги гул куртаклари июль ойидан нишона беришни бошлайди. Йиғим-терим оралиғи 8-10 кундан ошмагани маъқул. Шунга амал қилинса, бутаси уч килограмгача ҳосил беради. Ўсимликдан кеч кузга қадар тўрт марта ҳосил олиш мумкин.\nМевасининг шакли, таъми худди тарвузникига ўхшаш. Баъзилар уни қуритиб, қиш дастурхони учун сақлаб қўйишади. Кексаларнинг айтишича, қоқиси қанднинг ўрнини босар экан.\nЎсимлик илдизи қуритилиб, истеъмол қилинса, аллергик касалликларга шифо бўлади. Ибн Сино астма, нафас қисиши, меъда-ичак хасталиги, яраларни даволаш, бош, тиш ва қора жигар оғриғини қолдиришда фойдаланган. Пешоб ҳайдовчи, гижжаларни организмдан чиқарувчи малҳам сифатида ҳам тавсия этган.\nЖиззах, Сирдарё вилоятларига тез-тез йўлим тушади. Машина ойнасидан кўп бор кузатганман. Ёз ойлари кўпчилик ковул териб юрган бўлишади. Йўл ёқасидан тортиб, ҳатто қир-адирларгача тўп-тўп одам, қиз-жувонлар. Ҳаммаси ковул тераётгани аниқ. Чунки бу ерларда ковул етиштирувчи фермер хўжаликлари ҳам бор.\nFўбдин тоғи этакларига яқин жойлашган Қорамўйин, Fазира, Қўнғирот, Қўлбости, Шерқўрғон, Нўш ва Наймантепа маҳалласи ҳудудида ҳам ковул ўсади. Аммо юқоридаги манзарани учратмайсиз. Ҳеч ким ковул теришга чиқмайди. Оёқ остида ётган хазинага кўпчилик бефарқ.\nТўғри, бу йил Қўлбости маҳалласига харидор келди. Ковул теришга чиққанлар ҳам бўлди. Афсуски, иш чала қолди. Узоқ йўл босиб келган харидор мавсум охиригача турмади.\nХўш, фойдаланилмай турган мана шундай имкониятни қачон ишга соламиз? Ҳозирча, парваришлаш учун тадбиркордан маблағ талаб қилинмайди. Тайёр неъмат териб олинса, бўлгани. Бу иқтисодиётимиз, айниқса, дори-дармон саноати учун кони фойда. Ковул теришни йўлга қўйиш орқали туманда бандлик даражасини ошириш, қишлоқ аҳолисининг турмуш шароитини янада яхшилаш имкони мавжуд.\nЯхшилик ЭШМУРОД ўғли, Қўлбости маҳалласи.


Кўриш ўткирлигини текшириш жадвалини ким ихтиро қилган?\nКўриш ўткирлиги махсус жадваллар асосида аниқланади. Улар турли катталикдаги белгилардан иборат — бу ҳарфлар, ёнлари узилган ҳалқалар (Ландольт ҳалқаси) ёки расмлар (болалар учун) бўлиши мумкин. Илк бор бундай жадвални 1862 йили голландиялик офтальмолог Г.Снеллен ўйлаб топган. У ҳозиргача хорижда ишлатилади.\nБугунги кунда офтальмологлар хонасида осиғлиқ турадиган жадвал эса 1923 йилда яратилган. У машҳур рус врач-офтальмологи Сергей Селиванович Головин шогирди доктор Дмитрий Александрович Сивцев томонидан ишлаб чиқилган. Жадвалда рус алифбосининг атиги 7 та ҳарфи ишлатилади: Ш, Б, М, Н, К, Ы, И. Бу ҳарфлар тасодифан танланмаган. Уларни эслаб қолиш қийин. Ҳарфларнинг жойлашуви ёдланмайди, уларни кўриш керак.\nКўриш қобилиятини текшириш асосан мутахассис кузатувида амалга оширилади. Жадвал кўздан 5 метр масофада жойлашган бўлиши шарт. Белгиларни аниқлашга 2-3 сония ажратилади.\nКиритилди: 14:44 18.10.2021. Ўқилди: 1599 марта. Фикрлар сони: 0 та.\nНукус Давлат педагогика институти талабаси вафот этди. Сабаби маълум\nСамарқандда 13 ёшли мактаб ўқувчиси ҳомиладор эканлиги айтилмоқда


Чимбойда маҳалла фуқаролар йиғинининг замонавий янги биноси қурилмоқда - zarnews.uz\nЧимбойда маҳалла фуқаролар йиғинининг замонавий янги биноси қурилмоқда\nБугунги кунда Паст Дарғом туманидаги 47 та маҳалла фуқаролар йиғини ўз биносига эга эмас. Жорий йилда бошқа ташкилот-корхона ёки тадбиркорлар биносида ижарада фаолият олиб бораётган бу маҳаллалар учун давлат-хусусий шериклик асосида маҳалла маъмурий бинолари қурилиши белгиланган.\nШунга кўра, айни кунларда туманнинг олис Чимбой маҳалласи учун давлат-хусусий шериклик асосида маъмурий бино қурилиши ишлари бошланди. Ушбу қурилиш ишларини тумандаги “Plaster lime Stone” масъулияти чекланган жамияти бунёдкорлари амалга оширмоқда.\n- Ушбу маҳалла фуқаролар йиғини биноси ва марказининг лойиҳа қиймати 850 миллион сўмни ташкил этади, - дейди қурилиш корхонаси раҳбари Жўрабек Мардиев. – Уни маҳалланинг эски биноси ўрнидан қуряпмиз. Иншоот икки қаватдан иборат бўлади ва унинг биринчи қавати маҳалланинг маъмурий биноси, иккинчи қавати давлат шериклиги асосида ўқув маркази сифатида фойдаланилади.\nПаст Дарғом туман ҳокимлиги ахборот хизмати.\nТеглар: маҳалла Паст Дарғом\nСамарқанддаги 101 та маҳалла фуқаролар йиғини интернетга уланди


Исроиллик олимлар ширинликларни еб семирмаслик йўлини топишди\nмуаллифлик ошхонаси осон парҳезли ширин иссиқ таом оила учун нонушта фойдали энди ўрганувчиларга тез пишадиган байрам учун дармондори қовурмоқ шарқ ошхонаси сабзавотли духовка мевали оригинал пирог болалар учун\nошхона бувиларимиз маслаҳати тоза ҳаво дазмол тозалаш маслаҳат дизайн таом тана парвариши овқатланиш идиш тозалик кийим парвариши йиғиштириш кир ювиш кийим соч парвариши шинам шинам саломатлик\nТель-Авив олимлари дунёнинг ширинликхўрлари узоқ вақтдан бери орзиқиб кутган ихтирони амалга оширишди. Маълум бўлишича, ортиқча вазндан халос бўлиш учун рациондан ширинликларни олиб ташлашга ҳожат йўқ. Шунчаки уларни куннинг муайян бир вақтида истеъмол қилиш керак.\nБундай ажойиб баёнотни исботлаш учун шифокорлар жамоаси қизиқ бир тажриба ўтказди. Ортиқча вазндан азият чекувчи 193 нафар бемор икки гуруҳга ажратилди. Биринчи гуруҳ 300 ккал’ли меъёрий нонушта билан озиқланди, иккинчи гуруҳ эса рационида ширинлик бўлган 600 ккал’ли нонушта билан боқилди. Шуниси қизиқки, икки гуруҳда ҳам кундалик калория истеъмоли бир хил бўлган.\nПарҳезга старт берилган вақтдан 8 ой ўтиб, тадқиқотнинг барча иштирокчилари 15 килограмм вазндан халос бўлишган. Бироқ яна 8 ойдан кейин мутлақо кутилмаган натижа кузатилган. Нонуштага ширинлик истеъмол қилган гуруҳдаги кишилар яна 7 килограммдан вазн йўқотишган, меъёрий нонушта қилганлар эса аксинча 10 килограмм ва ундан ҳам ортиқ вазн тўплашган. Шундай қилиб, тажриба якунида ширинликхўрлар камида 20 килограмм, қолганлар эса – 5 килограмм атрофида вазн ташлашган.\nИсроиллик шифокор доктор Данэла Якубович буни қуйидагича изоҳлади: «Пастуглеводли парҳезга риоя қилганлар доим оч бўлишган, бу эса уларни тез-тез музлатгич ёнига чоралаган. Ширинлик ейишга имкон берилганлар эса белгиланган овқатланиш тартибини бузишга мойил бўлишмаган. Ширинликлар истеъмоли учун энг яхши пайт – эрталаб бўлиб, куннинг бу қисмида метаболизм тезроқ ишлайди».\nТеглар: таом овқатланиш тана парвариши


Рекордчи 5G-смартфонларнинг ҳам намойиш куни аниқ (+видео) - Terabayt.Uz\nХитойлик сермаҳсул смартфонсоз – Oppo ўзининг Reno 3 русумли 5G-смартфонини тайёрлаётгани ҳақида ёзган эдик. Ишлаб чиқарувчи энди унинг тақдимот санасини расман маълум қилди.\nЎҚИНГ: "Жамоа! Бригада! Бизга қўшил!": Xiaomi, Vivo, Oppo ва Realme бирлашишди!\nТаниқли информатор Мукул Шарма (Mukul Sharma) ўзининг Twitter-аккаунтида мазкур камерофон ҳақида муҳим маълумот эълон қилди. Унга кўра, ишлаб чиқарувчи Oppo Reno 3 смартфонлар туркумини 26 декабрда бўлиб ўтадиган тадбирда жамоатчиликка расман кўрсатади.\nУшбу туркумга иккита модел киради ва улар дунёдаги энг юпқа 5G-смартфонлар сифатида рекордчи бўляпти. Бироқ уларнинг нархлари ҳозирча номаълум.\nЎҚИНГ: Ўтган ҳафта трендда бўлган топ 10 смартфон (қирқ тўққизинчи ҳафта)\nOppo Reno 3 стандарт смартфони MediaTek компанияси яқинда тақдим этган Dimensity 1000 процессорига асосланган. Мазкур чипсет AnTuTu бенчмаркининг эталон тестида Snapdragon 855+ ва ҳаттоки Apple A13 Bionic процессорларидан ҳам юқори натижа кўрсатган.\nЯнада илғор – Oppo Reno 3 Pro версияси бўлса Qualcomm компаниясининг Snapdragon 765G чипсети базасига қурилган. Бу моделнинг экран янгиланиш частотаси шеригиникига қараганда юқори бўлади.\n#Oppo #андроид смартфон # 5G смартфон #5G-смартфони #Oppo Reno 3 #Oppo Reno 3 Pro


Кун давомида уйқусирамаслик учун фойдали тавсиялар » Ўзбекистон янгиликлари – Zamin.uz\n02-07-2016 | 13:18\nZAMIN.UZ / LIFE STYLE / 02 Июл 2016 года1 242\nБаъзида шундай кунлар бўладики, уйқу сизни чидаб бўлмас даражада ўзига тортади. Хўш, уйқусирашдан қандай қилиб қутулиш мумкин. Қуйидаги тавсияларга амал қилинг.Аниқ вақтни белгилангУйқуга кетиш ва туриш вақтини режалаштириб олиб, унга амал қилишни ўрганинг. Дам олиш кунлари ҳам бундан мустасно эмас.Уйқуга етарлича вақт ажратингБир сутка давомида катта одамлар ўртача ҳисобда 7-9 соат, ўсмирлар эса 9 соат ухлашлари керак. Жисмоний фаол бўлингМунтазам равишда машқлар яхши уйқу гаровидир. Машқлардан кейинги толиқиш сизга тез ва осон уйқуни келтириб чиқаради. Шом бўлган вақтда ухламангКунботар пайтидаги бироз ухлаш, кечки пайтдаги ҳордиқ чиқаришингизга таъсир қилади. Кундузги уйқусирашни оширади. Овқатланиш вақтингизни ҳам тартибга солингОвқатланишни мунтазам бир вақтда қилишингиз ҳам уйқунинг бир маромда кечишига таъсир қилади. Уйқуга кетиш олдидан камида 2-3 соат олдин овқатланиш мақсадга мувофиқдир. ВконтактеFacebookTwitterОдноклассникиМой мир\nЎқишни тавсия қиламиз Спиртли ичимликнинг яна бир зарари


Россия ўзбекистонлик яна бир фуқарони экстрадиция қилмоқчи\nБасира Россия Бош прокуратураси ўзбекистонлик қочқинни экстрадиция қилмоқчи. 27 ёшли Байрамали Юсупов Ўзбекистон ҳукумати томонидан давлат тузумига қарши ҳаракатлар ва диний экстремистик ташкилотларга аъзоликда гумон қилиняпти.\nБу ҳақда Россиядаги “Фуқаровий кўмак” инсон ҳуқуқлари қўмитаси хабар тарқатди.\nБ.Юсупов Қашқадарё вилоятидан бўлиб, 1979 йилда туғилган. 2003 йилнинг ноябридан буён Россиянинг Тюмень вилоятида қонуний рўйхатдан ўтган ҳолда ишлаб келган. 2005 йил 31 августда эса у Ўзбекистон Миллий хавфсизлик хизмати томонидан жўнатилган маълумотларга асосланиб ҳибсга олинган.\nШу пайтга қадар маҳаллий инсон ҳуқуқ ҳимоячилари Россия ҳукуматини ҳисбда сақланаётган Б.Юсуповни юртига қайтариб бермасликка даъват этиб келаётган эди. Бироқ 21 март куни – Наврўз байрамида Байрамали қўлига тутқазилган Россия Бош прокуратурасининг қарори унинг экстрадиция қилиниши мумкинлигидан дарак берди.\n“Агар мазкур қарор юзасидан берилган шикоят кўриб чиқилиб, юқори суд инстанциялари уни ўзгартиришсиз қолдирса, Б.Юсупов Ўзбекистонга экстрадиция қилиниши мумкин. У ерда эса, Бош прокуратура маълумотномасига асосан, Байрамалини жиноий таъқиб кутмоқда”, - дейди “Фуқаровий кўмак” инсон ҳуқуқлари қўмитаси вакиласи Елена Рябинина.\nЕ.Рябинина қонундаги тартибларга риоя этилмасдан, адвокатлар шикоятлари берилгунга қадар Б.Юсупов Ўзбекистонга жўнатиб юборилиши мумкинлигидан ташвиш билдирди.\n“Ўзбеклар учун Россияда қочқин мақоми бўйича вазият бошқаларга нисбатан ўта мураккаб. Чунки ўзбек хавфсизлик хизматлари Россия ҳудудида ўзини бутунлай эркин ҳис этади ва Ўзбекистоннинг исталган фуқаросига тазйиқ кўрсатиши, ўғирлаб кетиши табиий ҳолга айланмоқда. Россия хавфсизлик хизмати эса баъзан ҳамкасбларига кўмак ҳам беряпти”, - деди инсон ҳуқуқлари ҳимоячиси.\nХўш, қўшни мамлакатларда мардикор бўлиб юрган ўзбекистонлик фуқароларни “террорчи” тамғаси билан ватанига қайтариш нега керак бўлиб қолди?\nЕ.Рябининанинг таъкидлашича, “Каримов режими, яъни, ибора билан айтганда, ўзбекларни ўз ичига ютаётган чангютгич ишламоқда. Унинг комига тушиб қолган ўзбеклар эртами-кечми бу тузумнинг қурбонларига айланяпти. Халқаро ҳамжамият олдида бу шахслар террорчи, диний ташкилот аъзоси сифатида кўз-кўз қилинаётир. Ўзбекистоннинг ичида ҳам фуқароларни қатағон қилиш давом этаяпти. Қўшни давлатлардан ўзбекларни тутиб мамлакатига қайтариш эса “халқаро терроризм” номини олган ўйинга ўйнаш, холос”.\nБайрамали Юсуповнинг унга қочқин мақомини бериш рад этилгани юзасидан берган шикояти 3 апрель куни Тюмень вилояти судида кўриб чиқилади.


ХТВ раҳбари: «Ота-оналар ҳамда болаларнинг келажакка ишончини уйғотиш — бизнинг қўлимизда» – Газета.uz\nLotinchada На русском языке 25 ноябр 2021, 11:59 Жамият\n18 ноябрь тайинланган Халқ таълими вазири Бахтиёр Саидов ўқитувчилар ва ота-оналарга мурожаатиниэълон қилди. Унда бу борада амалга оширилаётган улкан ишлар эътироф этилган, аммо ҳали қилинадиган ишлар кўп эканлигини таъкидланган. Вазир мустақил ва етук шахс бўлиб вояга етишида мактабнинг ўрни ва ҳар бир ўқувчи тақдири орқали ҳар бир соҳа ходимининг «халқимиз, давлатимиз тақдири, унинг келажаги учун» улкан масъулиятини алоҳида таъкидлади. Унинг таъкидлашича, ХТВ олдида «ота-оналар ва болаларни руҳлантириш, эртанги кунга ишонч уйғотиш», «боладан ҳам, ота-онадан ҳам янги билим олишга интилишни рағбатлантириш ва кўпайтириш» вазифалари турибди. Вазир, шунингдек, халқ таълими соҳасини ривожлантириш бўйича таклиф ва тилаклар билдиришга чақирди. Унинг мурожаатини тўлиқ эълон қиламиз.\nҲурматли ўқитувчилар, азиз ота-оналар!\nХалқ таълими вазири лавозимига киришганимга кўп фурсат ўтмади. Давлатимиз раҳбари томонидан юртимиз келажагини белгилаб берувчи ўта масъулиятли соҳани менга топширилиши, сўзсиз жуда катта жавобгарликни юклади.\nТаъкидлаш жоизки, фаолиятимнинг илк куниданоқ тизимда бугунгача амалга оширилган ва қилиниши лозим бўлган ишлар билан озми-кўпми танишдим. Дарҳақиқат, қилинган ишлар кўплиги каби қилинадиган ишлар ҳам ундан кам эмас. Бугун ечими кечикаётган ҳар бир муаммо эртага фалокатга айланишига шак-шубҳа йўқ.\nЭътиборли жиҳати, лавозимга киришганимнинг илк кунлари хизмат сафари билан Жиззахга бордим. Жойлардаги мактабларга кирдим, ҳолат билан танишдим. Вилоят Халқ таълими бошқармаси бошлиғи Дилфуза Садриддинованинг айтган бир гапи менга жуда қаттиқ таъсир қилди. Афсуски, бугун айрим ота-оналар орасида фарзандларига:\n«Ўқигин болам, ҳеч бўлмаса ўқитувчи бўласан», деганлари ҳам учраётган экан. Бу гап менга жуда оғир ботди. Бугун бизнинг олдимизда турган биринчи галдаги вазифа мана шундай нотўғри қарашни йўқ қилиш!\nБир инсоннинг мустақил ва етук шахс сифатида камол топишида мактабнинг роли жуда катта. Айнан мактабда инсоннинг «Мен» деган тушунчаси шаклланади. Шунинг ўзи мазкур соҳада фаолият юритаётган ҳар бир инсоннинг олдига улкан масъулият, яъни бир шахс тақдири орқали миллат, давлат ва келажагимизнинг тақдирига жавобгарлик ётганини англатади.\nБунинг учун, аввало, педагогларнинг, ўқитувчилик касбининг мавқеини кўтаришимиз керак. Тўғри, тан олиш керак, ўқитувчиларнинг ҳам барчаси бирдек эмас. Фидойи ўқитувчилар бор, афсуски бу касбга адашиб ёки иложсизликдан кириб қолган ўқитувчилар ҳам бор. Лекин ўқитувчилик ва фидойилик тушунчалари доимо ҳамоҳанг бўлган. Ўқитувчи зиммасидаги масъулиятни ич-ичидан ҳис қилиши керак. Келажагимиз тақдири ўқитувчиларимиз қўлида.\nИнсон борки, фарзандим, деб яшайди! Бас, шундай экан, халқ таълими соҳасига ҳеч биримизнинг бефарқ бўлишга ҳаққимиз йўқ! Конимех, Қонликўл, Шеробод, Олот деган чекка ҳудудларимиз бор. У ердаги ота-оналар ҳамда болаларнинг келажакка ишончини уйғотиш ўз қўлимизда. Ота-она: «Ўқиб дунё олиб берармидинг, чиқ томорқада ишла» деб эмас, «Ўқи, билим ол болам, келажакда буюк инсон бўласан!», деб яшаши лозим. Муҳандис бўламан, олим, вазир ёки шифокор бўламан, деган боланинг шаҳди синишига йўл қўймаслигимиз лозим. Олдимизда турган асосий вазифа боланинг ҳам, ота-онанинг ҳам ўқишга бўлган иштиёқини ошириш!\nБуюк файласуф Аристотель шундай деган: «Таълимнинг илдизлари аччиқ, лекин меваси ширин». Бугунги аччиқ меҳнатимиз, албатта, келажакда ўзининг ширин мевасини беради. Бугун биз халқ таълими тизимидаги 7 млн аҳоли (6,2 млндан ортиқ таълим олаётганлар ва ўқитувчилар сони назарда тутилмоқда — таҳр.) тақдири орқали бутун халқимиз, ватанимиз келажагига таъсир ўтказамиз. Бунинг жавобгарлигини ҳар бир соҳада фаолият юритаётган инсон ҳис қилиши лозим. Ҳар биримиз таълим ривожи учун нима қила оламан, деган ўй билан яшасак, мақсадимизга эришамиз. Бугун жамоанинг олдига айнан мана шу вазифани қўйдим ва бу йўлда улар мен билан камарбаста бўлишларига ишонаман. Давлатимиз раҳбари томонидан яратиб берилган имконият ва юксак ишончни оқлашимиз зарур!\nБугун вазирлик томонидан Халқ таълими тизимини ривожлантириш бўйича келгуси 5 йиллик Миллий дастур ишлаб чиқилмоқда. Шу боис мен ҳар бирингиздан юқорида айтилган йўналишларда, яъни ўқитувчи нуфузи, ўқувчиларнинг таълим олишга бўлган иштиёқини ошириш, умуман халқ таълими тизимини ривожлантириш юзасидан таклиф ва мулоҳазаларингизни изоҳларда ҳамда ушбу ҳаволадаги сўровнома орқали кутиб қоламан.\n#халқ таълими вазири


“Шапканг қани?” ёки хурмонинг майизи – HURRIYAT\n“Шапканг қани?” ёки хурмонинг майизи\n2 hafta oldin Behzod 248\nҲар бир латифа борки, унинг замирида очиқча айтилмайдиган гапнинг бошқа маъноси, яъни иккинчи мазмуни ётади.\nШунинг учун бир латифа: Бўри қуёнга спиртли ичимлик олиб кел, — деб буюрибди. Қуён ароқ олиб келса, нега қизилидан олиб келмадинг деб, бир шапалоқ урибди. Иккинчи сафар коньяк олиб келган экан, бўри нега оқидан эмас, дебди ва қуён яна шапалоқ ебди. Қуён учинчи сафар хулоса чиқариб ҳам оқидан, ҳам қизилидан олиб келибди. Бўривойнинг сўраганини чиқариб бераверибди.\nБош қашлаб қолган бўри эътирозга важ тополмай “Шапканг қани”, — деб бир шапалоқ туширган экан.\nАлбатта, бу ҳолатнинг иккинчи маъносини ҳар ким ўзича талқин қилиб топиб олди. Айтайлик, аёллар бўрини ёмон қайнонага ўхшатишган бўлса, давлат ишида ишлайдиганлар бошлиқнинг ёқтирмайдиган ходимига қилган муносабатини тасаввур қилаётган бўлса ажаб эмас. Хуллас, бунинг иккинчи маъносини бу ҳолда тушунганлар ҳар иккала ҳолатдаям кет, йўқол деган маънони англашгани аён.\nБироқ бу латифанинг уч, тўрт, беш дегандай бошқа-бошқа маънолари ҳам борки уларни албатта ҳар ким ҳар хил талқин қилаверади. Биз ҳам ўз ўрнида қуйидаги мисолларни келтириш баробарида, кишиларни ҳар доим ақлга ишора қилиб иш тутишга ундамоқчимиз.\nКейинги пайтда сўзлар мазмун-моҳиятини яхши англамаслик натижасида уларни ўз ўрнида қўлламаслик ёки такрор ишлатиш ҳоллари сезиларли даражада кўзга ташланиб қолди.\nКелинг сал оддийроғидан бошлай қолайлик. Ўзаро сўрашувимизда “Бола чағалар қандай?”, — деган гапни кўп ишлатамиз. Лекин кўпчилигимиз иккинчи сўз чағани чақа деб тушунамиз. Чаға аслида чақа эмас, туркман тилида у бола маъносини беради. Шунинг ортидан биз бола болалар яхшими деган бўламиз ва бир мазмундаги сўзни икки шаклда ишлатаверамиз.\nХудди шунга ўхшаш. “Фалончининг қудалари бошдан оёқ сарпо қилиб келибди”, — деган гап тўйлар арафасида тез-тез эшитилади ва биз сарпо сўзини кийим бош маъносида тушунамиз.\nТуркий тилда бошдан-оёқ сўзи форсийда сар, по бўлади. Яъни сар – бош, по – оёқ. Демак, биз бу сўздан ўзимизга кийим-бош деган маънони берувчи янги сўз ясаб олдик. Форс тилидаги сарпо биз учун кийим-бошга айланди.\nDaryo.uz сайтининг шу йил 18 март сонида “Байден Путинни “қўнхўр диктатор ва ҳақиқий каллакесар” деб атади, номли сарлавҳали мақола эълон қилинди.\nАлбатта ўқувчилар бу ерда қонхўр сўзини қўнхўр деб нотўғри ёзибди дейишлари турган гап. Лекин бу хатоликнинг иккинчи тарафиям бор-да. Бизда форс тилидан кириб келган хун – қон, хунхўр – қонхўр, қон ичувчи золим маъносини берувчи сўзлар ҳам қўлланилади. Шунинг учун муаллиф хунхўр демоқчи бўлган бўлиши ҳам мумкин. Агар бундай бўлган тақдирдаям у қўнхўр эмас, хунхўр бўлади ва бу ҳолдаям сўз нотўғри қўлланилган ҳисобланади.\nОчиғи, бу каби мисоллар яққол эътиборсизлик туфайли. Бир ҳарфнинг нотўғри қўлланиши шундай хатони келтириб чиқаради. Агар эътиборсизлик давом этса, “Кўксултон- Кўрсултон”га, “Орифхўжа – Орифжўжа”га, “жуссадор – ғуссадор”га, “одам – отам”га, “холам – болам”га айланиб сўз маъноси бузилиб кетиши ҳеч гап эмас. Шунинг учун аҳли қалам сўзларни қўллашда нафақат луғатларга назар солиши, балки жуда диққат-эътиборли бўлишиям жуда зарур.\nПрезидентимиз катта йиғилишлардан бирида мотивация сўзини қўллаб мотивация беринглар деди. Бу дегани янги ғоя беринглар дегани эди. Яъни рус тилида мотив поэмы – қиссанинг ғояси бўлади. Шундан келиб чиқадиган бўлсак, Президентимизнинг янги ғоя беринглар деб қайта-қайта айтаётгани ва буни рус тилида ҳам айтгани бежиз эмас. Лекин кўпчилик мотивни ғоя маъносида тушунмасдан, руҳлантириш маъносида англашиб, янглишиб шу маънода қўллашни авжига олдириб юборди. Мотивация сўзини руҳлантириш деб қабул қилишаяпти. Ғоя эса четда қолиб кетяпти.\nКейинги пайтда четдан янги технология ва ускуналар кириб келиши ва улар томонидан маҳсулотлар қайта ишланиши, ишлов берилиши натижасида вужудга келган янги маҳсулотга ном бўлувчи сўзлар ясашга ҳам ҳожат туғилаяпти. Мана шундай зарурат туфайли наманганлик тадбиркор йигит “Хурмо майизи”ни яратибди. Бу ҳақда “Кун уз”да шундай сарлавҳа эълон қилинди:\n“5 тонна хурмо майизини экспорт қилдик” — наманганлик тадбиркор йигит.\nОчиғи ёшим олтмишга яқинлаяптики “Хурмо майизи” деган жумлага биринчи дуч келдим. Негаки фақат узумнинг қуритилгани майиз бўлса керак деб юрардим. Дарров Ўзбекистон Журналистлари уюшмасининг Сурхондарё вилояти бўлими раиси Муҳиддин Абдураҳмоновга қўнғироқ қилиб сўрадим. Хурмонинг макони Сурхондарёда, хурмо майизи қилишадими? Ёки хурмо қоқи қиладими?”\n— Йўқ бизда хурмо майизиям, хурмо қоқиям қилишмайди. Менам бу сўзни биринчи эшитишим, — деди у.\nБиз бу сўзни қўллаганларни айблаш фикридан йироқмиз. Балки журналист бошқа сўз тополмай шу сўзни қўллагандир. Янги технологик жараён маҳсулоти яратилган экан, уни нимадир деб аташ керак-ку. Фақат олма, олхўри, шафтоли ва қовуннинг қуритилганини олма қоқи, олхўри қоқи, шафтоли қоқи, қовун қоқи деб атаганимиз каби хурмо қоқи десак ўринли бўлмайдими деган фикрдамиз.\nЧунки, ўрикнинг қуритилганини туршак, узумникини эса майиз деймиз. Ўрикнинг туршаги, узумнинг майизи демаймиз-ку. Қолганларини олмақоқ, шафтолиқоқ, қовунқоқ деб бир сўзда ифодалаймиз.\nШундай экан хурмо майизи демасдан, хурмоқоқи десак бўлмайдими?\nМақолага сарлавҳани бежиз шапканг қани, деб қўймадик. Боиси, бировдан бир нарсани сўраш жуда осон, аммо токи ўз шапкамизга, яъни бошимизга, ақлимизга қараб иш тутмас эканмиз, сўзлар маъносини тушунишимиз қийин бўлади. Шунинг учун бўри каби шапканг қани, дейишдан олдин, шапкам қани, — деб иш тутсак ва бошимизга, ақлимизга ишора қилсак, сўзлар маъносини англаган ва уларни тўғри қўллаган бўлардик. Шундай эмасми?\nижодий уюшмаси масъул котиби\nPrevious Бизни қандай “қўлга олишди?”


БОШ МИЯ ЁШЛИГИНИ САҚЛАШ УЧУН 5 МАСЛАХАТ.\nКексайган пайтингизда хам серғайрат, топқир ва соғлом фикрли бўлишни истасангиз номаъқул одатларингиздан воз кечинг. Бир неча авлод илгари одамлар учун 50 ёшгача яшаш орзу эди. Хозирга келиб эса кўпчилик унданда 20-40 йил кўпроқ хаёт кечирмоқда. Аммо йил ўтган сайин инсоннинг ўз эхтиёжларини бажара олиши мушкул бўлиб қолмоқда. Кўп ўтирган холда иш бажариш ва зарарли одатлар бутун организмга, шу жумладан бош мияга зарар етказмоқда. Натижада Альцгеймер ва Паркинсонизм касалликлари ривожланиши учун мойиллик келиб чиқмоқда.\nХаётий мухим аъзо – бош мияни эрта қаришини олдини олиш ва соғлом фикрлашни тарк эмаслик учун бир қатор фойдали маслахатларга риоя қилиш керак.\n1. Овқатланиш тарзини ўзгартиринг.\nСоғлом овқатланишга ўрганиш нафақат сарвқомат кўриниш учун балки ўзингизни яхши хис қилиш ва бош мия учун хам фойдали. Кундалик одатларингизни енгилидан бошланг. Масалан бир чашка кофе ўрнига кўк чойга ўтинг. Унда кофеин камроқ бўлиб, кўп миқдорда бош мия хужайралари учун фойдали бўлган антиоксидантлар тутади. Дудланган таомларни камроқ истеъмол қилинг.\nОлимларнинг исботлашича «ўрта ер денгизи пархези» таркибида кўп миқдорда сабзавот ва мевалар, балиқ ва балиқ махсулотлари, зайтун мойи ва бош мия хужайралари учун фойдали элементлар мавжуд.\n2. Кунига хеч бўлмаса 20 дақиқа спорт билан шуғулланинг.\nЖисмоний фаоллик хам бош мия саломатлиги учун фойдали. Аэробика қон айланишини яхшилайди, хотирани кучайтиради, янги бош мия хужайраларини ўсиши ва нейрон боғларни хосил бўлишини таъминлайди. Спорт хам антидепрессантларнинг кичик дозаси каби эффект беради. Хафтасига хеч бўлмаса 1,5 соат спорт билан шуғулланинг.\n3. Комфорт зонасини тарк қилишга одатланинг.\nБош мия соғлом қолиши учун уни турли хил вазифалар билан зўриқтириш керак. Бош мия ўзгарувчан бўлиб, истасангиз зарарли одатларни тарк қилиш ва яхши одатларга ўрганиши мумкин. Бош миянинг бу хусусияти «нейропластиклик» деб аталади. Чет тилларини ўрганиш, мусиқа асбобларида ўйнаш, бошқа соха вакиллари билан мулоқот қилиш, дунёқарашингизни ўзгартириш – буларнинг бари бош мия пластиклигини сақлаш ва янги нейрон боғларни пайдо бўлишини таъминлайди.\n4. Тўйиб ухланг.\nУйқу пайтида организмдаги лимфатик тизим бош мияни нейротоксинлардан тозалайди. Бошқача айтганда Альцгеймер касаллигини келтириб чиқарувчи бета-амилоид ва тау-оқсилларни, Паркинсон касаллигини келтириб чиқарувчи альфа-синуклеинни тўпланишини олдини олади. 7-8 соатлик уйқуни канда қилманг.\n5. Фаол ижтимоий хаёт кечиришга одатланинг.\nИнсон – ижтимоий мавжудот. Ёш ўтган сари инсоннинг мулоқот доираси қисқара бошлайди. Яъни инсон бошқалар билан камроқ гаплашади. Қариндошлар ва ўртоқлар билан муносабатларни ушлаб туриш, когнитив саломатлик учун фойдали хисобланади. Одми (камгап) инсонларнинг ақлий хусусиятлари сермулоқот инсонларникига қараганда 70 фоизга ортда қолиши исботланган. Ундан ташқари ёлғиз инсонлар нисбатан хушёрроқ бўлиб, нотаниш инсонлардан кўпроқ хатар кутишади. Бу ўзига хос химоя реакцияси хисобланиб, уларнинг мияси ўзга инсонларни номаълум ва хавфли деб қабул қилиши билан тушунтирилади.\nБутун хаёт давомида вақтингизни ўзингиз истаган одамлар орасида ўтказинг, севган машғулотингиз билан шуғулланинг ва янгиликка интилинг. Шундагина кексайганингизда бош мия сизни тиниқ фикрлаш ва яхши хотира билан тақдирлайди.\nИюн 30, 2019 1156 1 Рукн ФОЙДАЛИ МАСЛАХАТЛАР\nЭРКАКЛАР ВА АЁЛЛАРНИНГ БОШ МИЯСИ НИМАСИ БИЛАН ФАРҚ КИЛАДИ?...\nЯнв 06, 2019 1485


Полшада Европа Иттифоқига қўшилиш масаласи бўйича ўтказилган референдум натижалари эълон қилинди.\nСайловчиларнинг 77 фоизи Полшанинг Европа Иттифоқига аъзо бўлиши учун овоз берганлар.\nПолша Европа Иттифоқи аъзолигига номзоди кўрсатилган 10 мамлакатдан биридир. Айни пайтгача Малта, Венгрия, Кипр, Литва ва Словакияда Европа Иттифоқига қўшилиш бўйича референдумлар ўтказилди. Бу мамлакатлар 2004 йили Европа Иттифоққа қабул қилиниши кутилмоқда.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Шифобахш ёғлар: ёшартиради, саратонни олдини олади, асабларни тинчлантиради!\t14:51, 27 октябрь 2016\tКунгабоқар ёғи — Е витаминининг асосий манбаи. Атеросклероз касаллигидан ҳимоялайди. Яна жигар, қон-томирлари ва асаб толаларини мустаҳкамлайди.\nПахта ёғи — оммабоп ва нисбатан арзон саналади. Фойдали витаминларга бой. Ошқозон-ичак фаолиятини яхшилайди. Кунжут ёғи — ширин таъмли ушбу ёғ витамин, кальций ва рух моддасига бой. Юрак қон-томир тизими ва остеопороз касалликларига даво ҳисобланади.\nМаккажўхори ёғи — витаминларга бой. Меъда-ичак тизими фаолиятини яхшилайди, қон таркибидаги холестерин миқдорини камайтиришга ёрдам беради. Кокос ёғи — аёлларни ёшартиришга ёрдам берадиган лаурин кислотасига бой. Ёғлилик даражаси юқори. Сифати узоқ вақт бузилмайди.